«Βουτιά στη Βυθούπολη» - Ένα μουσικοχορευτικό υπερθέαμα που πρέπει να δείτε με τα παιδιά σας - Mothersblog.gr\n«Βουτιά στη Βυθούπολη» - Ένα μουσικοχορευτικό υπερθέαμα που πρέπει να δείτε με τα παιδιά σας\n06 Νοε 2019\tΔΡΑΣΤΗΡΙΟΤΗΤΕΣ\nΚαι ναι, η μουσικοχορευτική θεατρική παράσταση «Βουτιά στη Βυθούπολη» έκανε πρεμιέρα και πρέπει οπωσδήποτε να πάτε να τη δείτε! Το mothersblog.gr βρέθηκε εκεί και μίλησε με τους πρωταγωνιστές.\nΦαντασμαγορική, άκρως διασκεδαστική και με σπουδαία μηνύματα. Η νέα θεατρική παράσταση «Βουτιά στη Βυθούπολη» έκανε πρεμιέρα το Σάββατο 2 Νοεμβρίου και τα έχει όλα! Χορό, μουσική, υπέροχα σκηνικά, κουστούμια και ερμηνείες που θα σας σαγηνεύσουν.\nΗ «Βουτιά στη Βυθούπολη» είναι η νέα απολαυστική ιστορία του κλασικού πλέον και επτά φορές best seller «Ψαρόσουπα» του Γιώργου Δ. Λεμπέση, που έχει αγαπηθεί από μικρούς και μεγάλους. Ο Βρασίδας ο Αχινός και η παρέα του μπλέκουν σε νέες περιπέτειες και ταξιδεύουν τα παιδιά, αλλά και εμάς τους μεγάλους, σε έναν μαγικό κόσμο στο βυθό της θάλασσας.\nΜία μέρα πριν την πρεμιέρα, βρεθήκαμε στην πρόβα τζενεράλε, πήραμε μία γεύση από το υπέροχο αυτό υπερθέαμα και φυσικά, μιλήσαμε με τους πρωταγωνιστές.\nΠρώτος πρώτος, ο Φώτης Σεργουλόπουλος ή αλλιώς ο λατρεμένος Βρασίδας ο Αχινός. Ο Φώτης, σε έναν ρόλο διαφορετικό από αυτόν τον έχουμε συνηθίσει, μοιράζεται μαζί μας σκέψεις και συναισθήματα για την παράσταση.\nΤι είναι αυτό που πιστεύεις ότι θα κάνει την "Βουτιά στη Βυθούπολη" να ξεχωρίσει;\nΕίναι μία πολύ εντυπωσιακή παράσταση. Ένα μιούζικαλ που θυμίζει ταινία Disney και που μπορεί να δει και ένας μεγάλος. Έχει ένα ιδιαίτερο, έξυπνο χιούμορ που απευθύνεται σε παιδιά, αλλά και ενήλικες. Βλέποντας την, νομίζω ότι οι θεατές θα νιώσουν όπως όταν βλέπουν παραγωγές τύπου «Ψάχνοντας το Νέμο» και άλλες τέτοιες ταινίες animation. Είναι μία εξαιρετική παραγωγή, από αυτές που λίγες φορές μπορείς να δεις στο παιδικό θέατρο.\nΕσύ υποδύεσαι έναν από τους βασικούς ήρωες της ιστορίας, τον Βρασίδα τον Αχινό. Πώς προέκυψε η συμμετοχή σου στη συγκεκριμένη παράσταση;\nΜου το πρότεινε ο Φωκάς Ευαγγελινός, ο οποίος σκηνοθετεί την παράσταση. Είχαμε συνεργαστεί σε μία άλλη παράσταση στο παρελθόν, στην «Prescilla». Όταν σκηνοθετεί ο Φωκάς, ξέρεις από πριν ποιο θα είναι το αποτέλεσμα. Λειτουργεί πάντα κάτω από ορισμένες προδιαγραφές και τα standard του είναι από ένα επίπεδο και πάνω. Όταν λοιπόν μου είπε για αυτήν την παράσταση, ήξερα ακριβώς το αποτέλεσμα που θα βγει, αισθάνθηκα ασφάλεια και για αυτό αποφάσισα να κάνω αυτή τη δουλειά.\nΕίναι η πρώτη φορά που συμμετέχεις σε παιδική παράσταση;\nΌχι, είχα συμμετάσχει σε παιδική παράσταση άλλη μία φορά, πολλά χρόνια πριν. Είχαμε ανεβάσει τον «Πινόκιο» στην παιδική σκηνή του θεάτρου Πόρτα. Τα παιδιά, θυμάμαι, είναι πολύ ιδιαίτεροι θεατές. Είναι πιο αυθόρμητα, αθώα και αντιδρούν διαφορετικά σε αυτό που βλέπουν σε σχέση με τους ενήλικες.\nΤι μηνύματα θα πάρει ένα παιδί που θα παρακολουθήσει την παράσταση;\nΓια αυτήν την παράσταση νομίζω η φράση-κλειδί είναι ότι «παλεύουμε για την ειρήνη και την ελευθερία όλων μας, ανεξάρτητα αν εμείς είμαστε σε πόλεμο ή σε ειρήνη». Αυτή είναι η ουσία. Ότι όλοι πρέπει να νοιαζόμαστε και να φροντίζουμε για την ελευθερία όλου του κόσμου.\nΣυναισθήματα λίγο πριν τη μεγάλη πρεμιέρα;\nΝιώθω πάρα μα πάρα πολύ χαρούμενος. Είναι μία πολύ ωραία δουλειά και χαίρομαι για αυτό. Ο Λεμπέσης και ο Λεμπέσης, στη συγγραφή και στη μουσική αντίστοιχα, είναι εξαιρετικοί άνθρωποι και είμαι χαρούμενος όταν κάνω τέτοιες συνεργασίες.\nΣειρά έχει ο Μέμος Μπεγνής aka Κακός Μπακαλιαράκος. Οι συστάσεις είναι περιττές, καθώς όλοι τον έχουμε απολαύσει σε αρκετές τηλεοπτικές σειρές και θεατρικές παραστάσεις.\nΜέσα από τα δικά σου μάτια, αυτή η παράσταση είναι…\nΕίναι μία υπερπαραγωγή, μία παράσταση γεμάτη χρώμα, με απίστευτα κουστούμια, φτιαγμένα από αντικείμενα καθημερινής χρήσης, κάτι το οποίο κρύβει και τον συμβολισμό για τα σκουπίδια που πετάει ο άνθρωπος στη θάλασσα. Έχει συγκλονιστική σκηνοθεσία και μουσική που θυμίζει Hollywood ή ταινία της Disney. Έχει γενικά όλες τις προδιαγραφές να είναι ένα υπερθέαμα.\nΠοιο είναι για εσένα το πιο βασικό επιχείρημά για να έρθει ένας γονιός με το παιδί του στην παράσταση;\nΕκτός από τα παραπάνω, πολύ σημαντικό είναι φυσικά και ότι περνάει σπουδαία μηνύματα στα παιδιά. Γενικά η παράσταση νομίζω ότι θίγει τα τρία πιο φλέγοντα ζητήματα της εποχής μας, το μεταναστευτικό, το bullying και τη μόλυνση του περιβάλλοντος. Ας πάρουμε για αρχή το θέμα του bullying. Εγώ υποδύομαι τον Κακό Μπακαλιαράκο, τον κακό δηλαδή της υπόθεσης, ο οποίος έχει υποστεί εκφοβισμό και bullying από τους γύρω του. Όλα ξεκίνησαν από τον πατέρα του, έναν σατράπη που είχε καταλάβει πολλά χρόνια πριν τη Βυθούπολη και ο μικρός, ενώ ήταν καλός, πληρώνει για χρόνια τις αμαρτίες του μπαμπά του χωρίς να έχει φταίξει σε τίποτα. Οπότε, σου λέει «έτσι με θέλετε; Έτσι θα γίνω» και κάνει τελικά ακριβώς τα ίδια με τον μπαμπά του. Βέβαια, να αποκαλύψω ότι στο τέλος υπάρχει μεταστροφή και σε αυτό παίζει καθοριστικό ρόλο η μαμά του, η οποία έρχεται μετανάστρια από μία μακρινή χώρα μαζί με πολλά ακόμη ψάρια. Και έτσι περνάμε και στο μεταναστευτικό, ένα ακόμα πολύ σπουδαίο ζήτημα που θίγεται. Τρίτο και εξίσου σπουδαίο μήνυμα είναι για την προστασία του περιβάλλοντος. Κάποια στιγμή κάνει βουτιά ένας άνθρωπος στη θάλασσα και όταν τον βρίσκω του λέω «είσαι ό,τι χειρότερο για τις θάλασσές μας».\nΈχεις συμμετάσχει σε αρκετές παιδικές παραστάσεις στο παρελθόν. Πώς σου φαίνονται τα παιδιά ως κοινό;\nΣτην αρχή με είχαν τρομάξει ότι τα παιδιά είναι πολύ δύσκολο κοινό, αλλά δεν είναι έτσι. Σίγουρα είναι πολύ αυθόρμητα και ό,τι σκέφτονται θα το πουν και θα το δείξουν, αλλά τελικά το στοίχημα είναι διπλό. Να κάνεις μία καλή δουλειά η οποία θα καθηλώσει και τα παιδιά. Γιατί αν το παιδί βαρεθεί, θα το δείξει\nΠροτιμάς τις παιδικές παραστάσεις;\nΌχι, δεν είναι θέμα προτίμησης. Είναι απλά διαφορετικές, έχεις άλλο λόγο, άλλη προσέγγιση.\nΛιγότερο από είκοσι τέσσερις ώρες πριν τη μεγάλη πρεμιέρα. Συναισθήματα;\nΜία γλυκιά αγωνία που μου σφίγγει το στομάχι, αλλά αυτό πάντα υπάρχει και είναι μέχρι να βγω στη σκηνή. Μετά, απλά το απολαμβάνω στο έπακρον.\nΤη Μαριέλλα Σαββίδου τη γνωρίσαμε μέσα από επιτυχημένες σειρές και θεατρικές παραστάσεις. Αυτή είναι η πρώτη φορά που συμμετέχει σε παιδική θεατρική παράσταση και δηλώνει ενθουσιασμένη.\nΕίμαι πολύ ενθουσιασμένη και ανυπομονώ για την πρεμιέρα, να δείξουμε επιτέλους τι έχουμε ετοιμάσει. Τα παιδιά είναι πολύ ειλικρινή και αυθόρμητα και περιμένω πως και πως να δω τις αντιδράσεις τους. Είναι οι πιο δύσκολοι θεατές γιατί ακριβώς δεν μπορούν να κρύψουν αυτό που νιώθουν και αυτό που πιστεύουν.\nΗ χαρά φαίνεται στο πρόσωπό σου. Τι είναι αυτό που για σένα κάνει την παράσταση τόσο ξεχωριστή;\nΤο ότι αν και παιδική παράσταση, έχει γίνει με πολύ σεβασμό και προς τον ενήλικα. Έχει γίνει μία πολύ καλή δουλειά και σε αισθητικό επίπεδο. Κουστούμια, φωτισμοί, σκηνικά, χορογραφίες, φωνητικά, είναι ένα υπερθέαμα. Επίσης, περνάει σπουδαία μηνύματα στα παιδιά με απλό τρόπο. Στην παράσταση λέμε το πόσο σημαντική είναι η γνώση, η κριτική σκέψη, το να μην πιστεύουμε ό,τι μας λένε, έτσι απλά. Βλέπουμε ψάρια που έχουν εκδιωχθεί από την πατρίδα τους και έρχονται στη Βυθούπολη από πολύ μακριά και έτσι θίγουμε θέματα όπως το μεταναστευτικό. Τα πιο σημαντικά όμως μηνύματα, είναι ότι πρέπει να παλέψεις για την ειρήνη και ότι η βία πάντα φέρνει βία. Αυτό σχετίζεται και με τον εκφοβισμό, το bullying, το οποίο επίσης το βλέπουμε μέσα στο έργο. Το κακό ψάρι, είναι κακό γιατί έχει δεχθεί πολύ bullying από πολύ μικρή ηλικία. Αυτός είναι ο κύκλος της βίας και μέσα στην παράσταση λέμε αυτό ακριβώς, ότι η βία φέρνει βία.\nΟ δικός σου ο ρόλος ποιος είναι;\nΕγώ κάνω τη Ρίτσα την Πεσκανδρίτσα. Είναι η ντίβα του βυθού και κρατάει ένα ρόλο κλειδί στην παράσταση. Την απαγάγει ο Κακός Μπακαλιαράκος και εκεί ξεκινάνε όλα. Η συνέχεια, στη σκηνή!\nΕίστε ένας πολύ μεγάλος θίασος. Πώς είναι να δουλεύεις για μία παράσταση με τόσα πολλά άτομα;\nΕίμαστε μία πολύ ωραία ομάδα. Είμαστε 18 ηθοποιοί επι σκηνής και με κάποια άτομα από εδώ ήμασταν φίλοι από πριν και έτυχε τώρα να συνεργαστούμε. Είναι πραγματικά πολύ όμορφο να δουλεύεις με φίλους σου που είναι ταλαντούχοι και ξέρεις ότι μπορούν να κάνουν πολύ ωραία πράγματα.\nΣειρά έχει η Idra Kayne με τη σαγηνευτική φωνή και την εξωτική εμφάνιση.\nIdra, εσύ υποδύεσαι…\nΕγώ λοιπόν υποδύομαι ένα εξωτικό ψάρι που έρχεται από τον μακρινό κόλπο της Βεγγάλης για να βοηθήσει τους ήρωες της Βυθούπολης. Μμμ… δεν μπορώ να αποκαλύψω περισσότερα δυστυχώς! Αξίζει πραγματικά να τα ανακαλύψουν οι μικροί και οι μεγάλοι μας φίλοι πάνω στη σκηνή.\nΤι είναι αυτό που σε κέρδισε εσένα σε αυτήν την παράσταση;\nΕίναι ένα υπέροχο θέαμα με πολύ ωραία μουσική και εξαιρετικό κείμενο. Η παράσταση κρύβει σπουδαία μηνύματα τα οποία τα περνάμε καθ’ όλη τη διάρκεια με έναν πολύ όμορφο τρόπο. Είναι ένας ύμνος στην αγάπη, στη φιλία, στην κατανόηση και ειδικά αυτές τις εποχές, τέτοια μηνύματα πρέπει να περνάμε.\nΑπό όσο ξέρουμε αυτή είναι η πέμπτη ή έκτη παιδική παράσταση στην οποία συμμετέχεις. Σου αρέσει όταν η πλειοψηφία του κοινού είναι παιδιά;\nΗ αλήθεια είναι ότι είναι πολύ ιδιαίτερο να παίζεις σε μία παιδική παράσταση. Τα παιδιά είναι πολύ αυθόρμητα. Αν κάτι δεν τους αρέσει, θα στο φωνάξουν, δεν θα ντραπούν. Από την άλλη όμως, όταν κάτι τους αρέσει ο τρόπος που το εκφράζουν και ο ενθουσιασμός τους είναι ασύγκριτος. Σε αποθεώνουν επιτόπου.\nΣου έχει τύχει κάποιο απρόοπτο περιστατικό που θα σου μείνει αξέχαστο;\nΚάποια στιγμή έπαιζα σε μία διαδραστική παράσταση με θέμα τους φόβους και έλεγε, θυμάμαι, η πρωταγωνίστρια «Εγώ φοβάμαι το σκοτάδι» και πετάγεται ένα παιδάκι και λέει «εγώ φοβάμαι τον αδερφό μου!». Ήταν πραγματικά πολύ αστείο και εκεί συνειδητοποιείς πως όταν βλέπουν μία παράσταση τα παιδιά, μπαίνουν μέσα στο έργο και το ζουν!\nΣυναισθήματα πριν την πρεμιέρα;\nΥπάρχει μεγάλη χαρά που επιτέλους θα δείξουμε στον κόσμο τι έχουμε ετοιμάσει. Από την άλλη στεναχωριέμαι λίγο που θα σταματήσουμε όλες αυτές της καθημερινές πρόβες. Θα μου λείψει η καθημερινή επαφή που είχαμε μέχρι και σήμερα με τα παιδιά. Ανυπομονώ να δω αντιδράσεις παιδιών, όπως και ποιους χαρακτήρες θα ξεχωρίσουν.\nΓια το τέλος αφήσαμε τον Ιάσωνα Μανδηλά. Ένα πλάσμα χαρούμενο, εκφραστικό και με χιούμορ. Ο Ιάσωνας είναι φαν της Disney και δηλώνει ότι…\nΑυτή δεν είναι μία απλή, φθηνή παραγωγή. Έχει απίστευτα εντυπωσιακά σκηνικά. Είναι σαν ένα κλασικό original musical, όπως τα παλιά. Η αλήθεια είναι ότι στην αρχή, όταν μου είπαν παιδική παράσταση, ένιωσα λίγο φόβο μήπως αντιμετωπίσω εγώ την παράσταση σαν παιδική, αλλά πραγματικά το έργο σαν έργο, ο Φωκάς Ευαγγελινός, όλα, σε οδηγούν στο να μην αντιμετωπίσεις ελαφρά την καρδία όλο αυτό και να δώσεις πραγματικά τον καλύτερό σου εαυτό και αυτό κάνω και το κάνουν όλοι.\nΕσύ υποδύεσαι τον…\nΥποδύομαι τον Βαγγέλη τον Ροφό, τον κολλητό του Βρασίδα του Αχινού. Μας συμβαίνουν διάφορα πράγματα και ξεκινάμε μία περιπέτεια για να σώσουμε τον βυθό. Ο Βαγγέλης ο Ροφός είναι πάρα πολύ γκρινιάρης και αυτό όμως δικαιολογείται. Ανεξάρτητα βέβαια από την δικαιολογία, είναι ένας νευρικός τύπος που δεν θέλει τίποτα και που όλα τον ενοχλούν και τον πειράζουν. Μου αρέσει όμως, γιατί εκτονώνομαι μέσα από αυτόν τον ρόλο.\nΕσύ προσωπικά τι ξεχωρίζεις σε αυτήν την παράσταση;\nΠροσωπικά βλέπω ακόμα παιδικά γιατί είναι πραγματικά τόσο όμορφα. Μας λείπουν αυτές οι αγνές, οι απλές εικόνες με τα όμορφα μηνύματα και τις όμορφες μουσικές. Νομίζω ότι στα παιδιά, στις μέρες μας, λείπουν αυτές οι αγνές εικόνες αγάπης και χαίρομαι που φεύγοντας από αυτό το θέατρο θα έχουν γλυκά συναισθήματα. Για αυτό άλλωστε χαίρομαι που είμαι και εγώ εδώ και συμμετέχω στην παράσταση.


Ήρθε Κύπρο και ανακοινώθηκε ο Ayite! | Sportime\nΉρθε Κύπρο και ανακοινώθηκε ο Ayite!\nΟ Ολυμπιακός Λευκωσίας ενημέρωσε για τη σύναψη συμφωνίας με τον Τογκολέζο επιθετικό Jonathan Ayite ο οποίος είναι 34 ετών.\n''Ο ΟΛΥΜΠΙΑΚΟΣ ΛΕΥΚΩΣΙΑΣ ανακοινώνει την απόκτηση του ποδοσφαιριστή Jonathan Ayite.\nJonathan Ayite καλώς ήρθες στην μεγάλη οικογένεια του ΟΛΥΜΠΙΑΚΟΥ ΛΕΥΚΩΣΙΑΣ, σου ευχόμαστε κάθε επιτυχία με την μαυροπράσινη φανέλα''.


Υπερδιπλάσιες οι πωλήσεις online των σούπερ μάρκετ το 2020 – e-volos\nΠρώτη καταχώρηση: Τρίτη, 2 Φεβρουαρίου 2021, 12:44\nH έρευνα του ΙΕΛΚΑ δείχνει ότι η συνολική αξία της online αγοράς είναι σημαντικά μεγαλύτερη αν λάβουμε υπόψη τα συνοικιακά καταστήματα κ.λπ. Παράλληλα, η έρευνα καταναλωτών του ΙΕΛΚΑ καταγράφει ότι το κοινό που αγοράζει τρόφιμα και γενικά είδη σούπερ μάρκετ online έχει φτάσει πλέον στο 25% έναντι ενός πολύ μικρού ποσοστού 1-2% το 2019. Επίσης 4 στους 10 χρήστες διαδικτύου παραγγέλνουν online την κατηγορία food-delivery, η οποία έχει ξεπεράσει συνολικά ως αγορά τα 500 εκατ. ευρώ το 2020.\nΤο βασικό πλεονέκτημα των ηλεκτρονικών αγορών όπως αναγνωρίζεται από το ευρύ κοινό (ανεξάρτητα από το αν είναι αγοραστές μέσω ηλεκτρονικών σουπερμάρκετ) είναι η ασφάλεια από τον κορονοϊό σε ποσοστό 40%. Ακολουθεί η ευκολία των αγορών σε ποσοστό 38%, η ταχύτητα αγορών με 23% και η αναζήτηση προσφορών με 22%.\nΠαράλληλα 1 στους 4 καταναλωτές, 25%, δεν έχει εικόνα για τα πλεονεκτήματα των ηλεκτρονικών αγορών, κάτι που αποτελεί ένδειξη για ακόμα μεγαλύτερες δυνατότητες ανάπτυξης της αγοράς. Ακόμα πιο σημαντικά ευρήματα όμως παρέχει η περαιτέρω ανάλυση, στο εστιασμένο δείγμα όσων αποτελούν αγοραστές προϊόντων από τα ηλεκτρονικά σούπερ μάρκετ.\nΣε αυτή την περίπτωση, όπως φαίνεται στο σχήμα 2, τα πλεονεκτήματα των ηλεκτρονικών αγορών παραμένουν στην ίδια σειρά, αλλά με σημαντικά υψηλότερα ποσοστά. Το 71% θεωρεί ότι παρέχουν ασφάλεια από τον κορωνοϊό, το 63% την ευκολία των αγορών, το 41% ταχύτητα αγορών.\nΤα στοιχεία αυτά ουσιαστικά δείχνουν ότι ναι μεν ο κύριος λόγος έναρξης αγορών μέσω διαδικτύου είναι η ασφάλεια από την πανδημία, αλλά αφετέρου η άνεση και η ταχύτητα που προσφέρουν τα ηλεκτρονικά σούπερ μάρκετ αποτελούν τους κύριους λόγους διατήρησης αυτής της αγοραστικής συνήθειας.\nΌσον αφορά την επιλογή του σημείου ηλεκτρονικής πώλησης, είναι αξιοσημείωτο ότι η πλειοψηφία σε ποσοστό 52% προτιμά το ηλεκτρονικό κατάστημα της ίδια αλυσίδας σούπερ μάρκετ από την οποία αγοράζει και εκτός διαδικτύου, από τα φυσικά της καταστήματα. Αυτό δείχνει ότι τα ηλεκτρονικά καταστήματα σούπερ μάρκετ στην Ελλάδα απολαμβάνουν υψηλή πιστότητα από τους αγοραστές, κάτι που αφήνει περιθώρια για ανάπτυξη νέων υπηρεσιών.\nΑθροιστικά ηλεκτρονικό κατάστημα αλυσίδας με φυσικό δίκτυο θα επέλεγαν 2 στους 3 καταναλωτές, το 66% (52% της ίδιας αλυσίδας και 14% άλλης αλυσίδας), κάτι που δείχνει τη σημασία που δίνουν οι καταναλωτές στην αξιοπιστία του φυσικού καταστήματος. Μόλις 11% θα επέλεγε ηλεκτρονικό κατάστημα χωρίς φυσικό σημείο πώλησης.\nΠρόκειται για μια σημαντική ιδιαιτερότητα της αγοράς τροφίμων που δεν συναντάται εύκολα σε αγορές άλλων αγαθών. Αξιοσημείωτο είναι επίσης ότι στη δεύτερη θέση επιλογής σημείου αγοράς βρίσκεται με ποσοστό 21% η χρήση ηλεκτρονικής πλατφόρμας με πολλά καταστήματα τροφίμων όπως είναι το e-food και το box. Το νέο αυτό μοντέλο αγορών που εμφανίστηκε μόλις την προηγούμενη άνοιξη στην αγορά έχει κερδίσει ήδη σημαντικό έδαφος.


H Megan Boone είναι κορίτσι για σπίτι\nΔεν θα χρειαστείς πάνω από δέκα λεπτά βλέποντας το 'Blacklist' για να καταλάβεις ότι η μάνα των παιδιών σου ζει και εργάζεται πολύ μακριά από σένα.\nΣτην ανάλυση του με τους 25 πιλότους των σειρών που ξεκίνησαν φέτος στην Αμερική, ο Θοδωρής Δημητρόπουλος στάθηκε για αρκετή ώρα στο ‘Blacklist’ χαρακτηρίζοντας το ταυτόχρονα κάτι που πρέπει να δεις, κάτι που πρέπει να δοκιμάσεις και κάτι που πρέπει να αγνοήσεις. Πάντα, με επιχειρήματα.\nΞεκίνησα τη σειρά, καταλαβαίνω τον Θοδωρή και για τις τρεις επιλογές, αλλά έχω και μια μικρή απορία: Γιατί δε μας μίλησες για την Megan Boone, κύριέ μου;\nΥποθέτω γιατί την θέλει κι αυτός για τον εαυτό του. Αυτή είναι η Megan Boone. Το casual κορίτσι που στην πρώτη σκηνή της στη σειρά σηκώνεται από το κρεβάτι και τρέχει στο μπάνιο να ντυθεί (γεγονός που σημαίνει ότι δεν είναι και πολύ ντυμένη, έ;) και το οποίο σε αναγκάζει στιγμιαία να το δεις να βγαίνει απ’ το δικό σου δωμάτιο και να τρέχει στο δικό σου μπάνιο. Ωραίες, ευαίσθητες στιγμές. Μια καθημερινότητα με την Megan.\nΑναμφίβολα, έχουμε δει κι έχουμε γράψει για πιο σέξι και εντυπωσιακά κορίτσια στο ΟΝΕΜΑΝ. Για παράδειγμα, το μοναδικό κοινό που έχει η Megan Fox με την Megan Boone είνα το μικρό τους όνομα. Και ότι σε μια πολύ αφαιρετική και μίνιμαλ βάση, είναι και οι δύο όμορφες. Αυτό. Μέχρι εκεί. Ξέρεις γιατί;\nΗ πάλλευκη επιδερμίδα και το πρόσωπο της Boone είναι το διαβατήριο της για την εκκλησία. Από πότε έχουμε πρόβλημα με τα καλά κορίτσια για σπίτι; Δες την. Χαμόγελο για διαφήμιση οδοντόπαστας, χείλη άστα, μάτια και φάτσα οικεία από το μηδέν. Παναγιώτη Τόκο και φίλοι αναγνώστες, αγγίζουμε την τελειότητα.\nΤα παιδιά στο Esquire την είχαν βάλει στο μικροσκόπιο ήδη μετά το ‘Sex and the City 2’ στο οποίο είχε κάνει ένα μικρό πέρασμα δίπλα στην Carrie Bradshaw το 2010, αλλά και το περσινό ‘Step Up Revolution’.\nΤελικά, τώρα που στα 30 η Boone πήρε τον μεγάλο ρόλο αυτόν της rookie στο FBI, Liz Keen, που συνεργάζεται αναγκαστικά με τον βαρώνο του εγκλήματος Raymond Reddington, εκεί στο Esquire τη φωτογράφισαν όπως της αρμόζει.\nΟύτε πολύ προκλητικά, ούτε πολύ ξενέρωτα. Έκαναν τη φωτογράφιση που θα επιτρέπαμε στη μέλλουσα σύζυγό μας. Τόσο όσο. Το καλό είναι ότι από τη συνέντευξη δεν προκύπτει ότι η Megan είναι δεσμευμένη αυτόν τον καιρό. Ούτε ότι συζεί με κάποιον.\nΗ Megan είναι ενθουσιασμένη με το ‘Blacklist’ -ό,τι πιο λογικό στο σύμπαν- για έναν επιπλέον λόγο που την εκτοξεύει στα μάτια μας. Τη σειρά γράφουν οι θεοί που έγραψαν το ‘Friday Night Lights’, το οποίο λάτρεψε η ίδια και εμείς, άρα κοίτα πόσο ταιριάζουμε.\nΕπειδή όλοι θέλουμε δίπλα μας μια ψαγμένη γυναίκα, οι θεωρίες της Megan γύρω απ’ την τέχνη και το χρήμα την ανάγουν αυτόματα στο level ‘ψαγμένη-πολύ ψαγμένη’.\n“Κάθε φορά που παίρνω έναν ρόλο ή που πληρώνομαι για την τέχνη μου, παίρνω το 10% του μισθού μου και το επιστρέφω στην τέχνη. Αγοράζω έργα τέχνης ή πηγαίνω σε μια παράσταση που δεν θα μπορούσα να αντέξω οικονομικά υπό άλλες συνθήκες. Άλλοι λένε ότι πρέπει να δίνεις το 10% των εσόδων σου στην εκκλησία. Εγώ τα δίνω στην τέχνη”.\nΔεν ξέρω, το μόνο που θα μπορούσε να χαλάσει το ‘προξενιό’ με αυτό το κορίτσι από το Michigan είναι επιλογές σαν αυτό το ‘Welcome to the Jungle’, μια κωμωδία(;) στο πλευρό του Jean-Claude Van Damme. Ομολογώ ότι δεν το έχω δει και ότι οι κριτικές ήταν πολύ καλύτερες απ’ ό,τι περίμενα.\nΤα βλέπεις; Σώζει και αυτά που δεν σώνονται η Boone. Κλείνουμε εισιτήρια και ερχόμαστε ΝΥ. Ούτε ο James Spader aka Reddington δεν μπορεί να μας σταματήσει.


1982: Ο Άρης στο μεγάλο τουρνουά του Καναδά - www.aris.re\nΤο καλοκαίρι του 1982 ο Άρης ταξίδεψε στον Καναδά για να συμμετάσχει σε διεθνές τουρνουά.Σε αυτό θα συμμετείχαν η «γνωστή» μας Μπενφίκα,η Σπόρτινγκ Κρίσταλ Περού και η Μπλίζαρντ Τορόντο.\nΠρώτος αντίπαλος θα ήταν η Μπενφίκα στις 5 Αυγούστου.\nΤο υπερατλαντικό ταξίδι προγραμματίστηκε για την Κυριακή 1 Αυγούστου 1982.Από Θεσσαλονίκη οι παίκτες θα πετούσαν για Αθήνα και από κει για τη Νέα Υόρκη.Από την Νέα Υόρκη θα έπαιρναν πτήση για το Τορόντο του Καναδά.\nΕπρόκειτο για ένα πολύωρο και κουραστικό ταξίδι στο οποίο τελικά πήραν άδεια οι στρατευμένοι για να συμμετάσχουν.Ο Ούγγρος Γκουιντάρ,επειδή δεν πήρε βίζα για τις ΗΠΑ ταξίδεψε με άλλη πτήση κατευθείαν για τον Καναδά.\nΗ αποστολή αποτελούταν από τους εξής παίκτες: Παντζιαράς, Γκουιντάρ, Ζελελίδης, Σαββίδης, Δουλγεράκης, Χατζηαντωνίου, Σεμερτζίδης, Περιστερόπουλος, Μόκαλης, Ζήνδρος, Βένος, Κούης, Τζιφόπουλος, Χαραλαμπίδης, Βόσδου, Μιχαλήτσος, Φοιρός, Πασσιαλής. Ο μόνος επαγγελματίας που δεν συμμετείχε ήταν ο Βασίλης Σκούτας.\nΠροπονητές ήταν ο Αντώνης Γεωργιάδης με βοηθό τον Χρήστο Ναλμπάντη, ενώ επικεφαλής της αποστολής ήταν ο πρόεδρος κ. Ιωαννίδης.\nΗ αποστολή έφτασε ξημερώματα Δευτέρας στον Καναδά και έτυχε θερμής υποδοχής από την ελληνική ομογένεια.Πάνω από διακόσια άτομα επευφήμησαν και καλωσόρισαν τους παίκτες,τους πρόσφεραν ανθοδέσμες και έγιναν οι πρώτες δηλώσεις σε ομογενειακές εφημερίδες και τοπικούς σταθμούς.\nΣτον Τορόντο διαμένουν περίπου 120.000 Έλληνες και τον αγώνα της Πέμπτης αναμένεται να δουν πάνω από 20.000 ομογενείς.\nΟ καιρός στο Τορόντο ήταν βροχερός με θερμοκρασία 24 βαθμούς Κελσίου.\nΗ αποστολή κατέλυσε στο ξενοδοχείο “Σκα Λάινερ” που διαθέτει όλες τις σύγχρονες ανέσεις.\nΤο πρώτο παιχνίδι με αντίπαλο την Μπενφίκα\nΟι Πορτογάλοι της Μπενφίκα,όπως δήλωναν και πριν το ματς,τελικά πήραν «ρεβάνς» για τον αποκλεισμό τους τρία χρόνια πριν στο Κύπελλο Ουέφα.\nΟ Άρης μπορεί να έχασε 1-0,έκανε όμως μια αξιόλογη εμφάνιση απέναντι σε ένα μεγάλο και πιο έτοιμο αντίπαλο.\nΕίναι χαρακτηριστικό ότι λίγο πριν το γκολ των Πορτογάλων η ομάδα μας σκόραρε,το τέρμα όμως ακυρώθηκε με αιτία ένα αμφισβητούμενο φάουλ.\nΣτο 12΄κεφαλιά του Χαραλαμπίδη έφυγε άουτ.\nΣτο 21΄ο Βελόσο σούταρε από το ύψος της περιοχής,η μπάλα όμως έφυγε ελάχιστα άουτ.\nΣτο 33 ο Άρης είχε δοκάρι με τη κεφαλιά του Χαραλαμπίδη,μετά τη σέντρα του Φοιρού.\nΣτο 40΄ο Χαραλαμπίδης και πάλι με το κεφάλι θα σκοράρει,ο διαιτητής όμως θα ακυρώσει το γκολ ως επιθετικό φάουλ.\nΣτην αμέσως επόμενη φάση η ομάδα μας θα δεχτεί τέρμα από τον Φιλίπποβιτς που με κεφαλιά θα νικήσει τον Παντζιαρά.\nΣτο β΄μέρος έγιναν πολλές αλλαγές και ο ρυθμός του αγώνα έπεσε.Στο 52΄ο Γκουιντάρ απέκρουσε εντυπωσιακά σουτ του Αλβεζ.\nΣτο 59΄κεφαλιά του Νένε έφυγε άουτ.\nΣτο 72΄ο Χαραλαμπίδης θα κοπεί τελευταία στιγμή,πριν προλάβει να σουτάρει.\nΣτο 75΄σουτ-φάουλ του Κούη αποκρούεται δύσκολα από τον Πορτογάλο πορτιέρο.\nΣτο 77΄νέα μεγάλη απόκρουση του Γκουιντάρ στο σουτ του Φιλίπποβιτς.\nΟ Άρης ιδίως στο πρώτο μέρος κυκλοφόρησε καλά την μπάλα,είχε σωστή επιθετική ανάπτυξη και έκανε φάσεις.Κορυφαίος παίκτης ήταν ο Κούης στον οποίο μάλιστα δόθηκε το βραβείο του καλύτερου παίκτη του αγώνα με σύμφωνη γνώημε εφτά κριτών. Πολύ καλή απόδοση είχαν και οι Φοιρός,Χαραλαμπιδης,Γκουιντάρ.\nΟι Πορτογάλοι έδειξαν ότι πράγματι θέλουν τη νίκη για το γόητρο.Είναι σαφώς πιο έτοιμοι από τον Άρη,το πρωτάθλημα ξεκινά στη χώρα τους σε λίγες μερες. Καλύτερος παίκτης ήταν ο Φιλίπποβιτς και ο Βελόσο.\nΜπενφίκα: Mπέντο, Βελόσο, Πιέτρο, Ουμπέρτο, Μπάστο (46΄Λόπεζ), Κάρλος(46΄Μάνουελ), Νένε, Φιλίπποβιτς, Άλβεζ, Σαλάνα, Σίεου.\nΑΡΗΣ: Παντζιαράς (46΄Γκουιντάρ), Μόκαλης (72΄Πασσιαλής), Τζιφόπουλος, Βένος, Φοιρός, Κούης, Περιστερόπουλος (73’ Δουλγεράκης), Ζήνδρος, Χαραλαμπίδης, Ζελελίδης (67΄Μιχαλήτσος), Χατζηαντωνίου (46΄Σαββίδης).\nΤο παιχνίδι έγινε στο γήπεδο του Τορόντο που διαθέτει πλαστικό τάπητα και το παρακολούθησαν πάνω από 25.000 φίλαθλοι.\nΠριν γίνει η σέντρα,ακούστηκαν οι εθνικοί ύμνοι των δύο χωρών.\nΟ πρόεδρος της Μπενφίκα ήταν πολύ εγκωμιαστικός στα σχόλια του για τον Άρη.Ζήτησε μάλιστα να γίνουν δυο νέοι φιλικοί αγώνες,ένας στη Λισαβόνα και ένας στη Θεσσαλονίκη.\nΗ πραγματοποίηση αυτών των αγώνων δεν είναι όμως εφικτή λόγω ελλείψεως ημερομηνιών.Υπενθυμίζεται ότι το πρωτάθλημα στην Πορτογαλία αρχίζει στις 23 Αυγούστου.\nΣτο άλλο παιχνίδι της Σπόρτινγκ Κρίσταλ Περού –Μπλίζαρντ Τορόντο το αποτέλεσμα κρίθηκε στα πέναλτι με νικήτρια την ομάδα του Περού.Έτσι ο δεύτερος αντίπαλος του Άρεως ήταν η τοπική ομάδα του Τορόντο.\nΤο δεύτερο παιχνίδι της ομάδας μας έγινε με τον χαμένο του αγώνα Σπόρτινγκ Κριστάλ(Περού)- Μπλίζαρντ Τορόντο.\nΟ Άρης,παρά τις πολλές ευκαιρίες που είχε,έχασε τελικά με 2-1 από την τοπική ομάδα.\nΚαι πάλι στο πρώτο μέρος ο Άρης ξεκίνησε καλά,έχοντας την υπεροχή και τις ευκαιρίες.Είναι χαρακτηριστικό ότι ο Άρης είχε 11-1 κόρνερ στο πρώτο ημίχρονο.\nΣτο 5΄από κόρνερ του Χατζηαντωνίου η καρφωτή κεφαλιά του Κούη θα φύγει μόλις άουτ.\nΣτο 7΄ο Φερκλάου για το Τορόντο θα χάσει το κοντρόλ και την ευκαιρία να σκοράρει από καλή θέση.\nΣτο 8΄ υπέροχη προσπάθεια του Σεμερτζίδη,πάσα στον Ζήνδρο που σεντράρει για το κεφάλι του Κούη,η μπάλα θα φύγει όμως πάνω από τα πορτογαλικά δοκάρια.\nΣουτ του Ντενίσον στο 11 ΄θα φύγει άουτ.\nΔυνατό σουτ του Ζήνδρου στο 13΄θα αποκρουστεί από τον τερματοφύλακα.\nΠάσα-τρύπα του Ζήνδρου για το Περιστερόπουλο,που όμως θα χάσει τον έλεγχο της μπάλας και την ευκαιρία.\nΣτο 19΄σέντρα του Μόκαλη για τον Χαραλαμπίδη που θα απειλήσει με το κεφάλι,χωρίς όμως επιτυχία.\nΣτο 29΄και στο 33΄ο Γκουιντάρ είχε δυο καλές αποκρούσεις σε σουτ αντιπάλων.\nΣτο 36΄οι παίκτες μας διαμαρτυρήθηκαν ότι η μπάλα στην κεφαλιά του Κούη πέρασε τη γραμμή.Ο διαιτητής όμως διέταξε την συνέχιση του αγώνα.\nΣτο 49 ο Φέρκλαου με κοντινό σουτ έκανε το 1-0,σε μια αιφνιδιαστική αντεπίθεση των Καναδών.\nΣτο 60΄με απευθείας κτύπημα φάουλ ο Νισάλβεν έκανε το 2-0.\nΟ Άρης μείωσε στο 74΄με απευθείας σουτ του Χαραλαμπίδη,έπειτα από κόρνερ του Ζήνδρου.\nΚορυφαίος του Άρεως ήταν ο Χαραλαμπίδης και τον ακολούθησαν σε απόδοση οι Σεμερτζίδης,Κούης και Μόκαλης.\nΗ σύνθεση της ομάδας μας: Γκουιντάρ, Μόκαλης, Τζιφόπουλος, Φοιρός, Βένος, Σεμερτζίδης (73΄Σαββίδης), Περιστερόπουλος (68΄ Δουλγεράκης), Κούης, Χαραλαμπίδης, Ζήνδρος, Χατζηαντωνίου.\nΤο βραβείο του καλύτερου παίκτη σε αυτόν τον αγώνα απονεμήθηκε στον Κώστα Χαραλαμπίδη.\nΗ ομάδα του Τορόντο αποτελείται από παίκτες αγγλικής καταγωγής.\nΠροπονητής της Σπόρτινγκ Κρίσταλ Περού είναι ο παλιός άσσος Κούμπαλα, ενώ της Μπενφικα ο Σουηδός Σβεν Γκόραν Έρικσον που κέρδισε με την Γκέτεμποργκ το Κύπελλο Κυπελλούχων.\nΗ αποστολή του Άρεως δεν παρέλειψε να επισκεφτεί τους καταρράκτες του Νιαγάρα,ένα από τα μεγαλύτερα φυσικά αξιοθέατα του πλανήτη και έμειναν εντυπωσιασμένοι από τη μοναδικότητα του τοπίου.\nΗ τοπική ομογένεια την προτελευταία μέρα της παραμονής της ομάδας μας στον Καναδά παρέθεσε επίσημο γεύμα στην αποστολή της ομάδας σε κέντρο του Τορόντο.\nΗ ομάδα επέστεψε στη βάση της στις 11 Αυγούστου μετά από δεκαήμερη παραμονή στον Καναδά.\nΤην αποστολή υποδέχτηκαν στο αεροδρόμιο παράγοντες και φίλαθλοι της ομάδα.Οι παίκτες ήταν ευδιάθετοι παρά τη μεγάλη κούραση και όλοι στις δηλώσεις τους τόνισαν τις εμπειρίες που αποκόμισαν από αυτό το ταξίδι.\nΟ προπονητής Αντώνης Γεωργιάδης δήλωσε: Ήταν ένα μεγάλο ταξίδι,κουραστικό κυρίως λόγω της διαφοράς της ώρας.Οι παίκτες μου αγωνίστηκαν σαν ίσοι απέναντι στη μεγάλη Μπενφίκα και διεκδίκησαν τη νίκη.Στο δεύτερο παιχνίδι η ομάδα ήταν πιο χαλαρή και έγιναν κάποια αμυντικά λάθη.Είχαμε την ευκαιρία να έρθουμε σε επαφή με την ελληνική ομογένεια.Γενικά είμαι ευχαριστημένος από την παρουσία μας στον Καναδά.\nΚούης:Eίμαστε ικανοποιημένοι από την παρουσία μας απέναντι στην ισχυρή Μπενφίκα και στη καλή τοπική ομάδα του Τορόντο. Ειδικά στα πρώτα ημίχρονα και των δύο αγώνων πήγαμε πολύ καλά, η έλλειψη ετοιμότητας φάνηκε στη συνέχεια.Συνολικά το ταξίδι και τα παιχνίδια θα μας βοηθήσουν πολύ.\nΦοιρός: Ήταν μια χρήσιμη εμπειρία το ταξίδι και τα παιχνίδια που κάναμε.Προσπαθήσαμε και αντιμετωπίσαμε πιο έτοιμους αντιπάλους από μας.Μας επηρέασε το κλίμα και η αλλαγή ώρας αλλά και το πλαστικό χόρτο.\nTags: 1982, προετοιμασια


Με διαδικτυακή εκδήλωση συναυλία του Γιώργου Καρυπίδη, του Αντώνη Χειμωνίδη\nαλλά και άλλων καλλιτεχνών θα συμμετάσχει στο διαδικτυακό Ξανθιώτικο Καρναβάλι 2021 η ΘΡΑΚΙΚΗ ΣΚΗΝΗ.\n* Η Ματθίλδη Μαγγίρα βρέθηκε καλεσμένη στην εκπομπή «Μεσάνυχτα» και μεταξύ άλλων μίλησε στην Ελεονώρα Μελέτη για το bullying που είχε δεχτεί η κόρη της στο σχολείο, από συμμαθητές και καθηγητές της.\n*Και συνέχισε: «Και με τα σχολεία εδώ δεν της άρεσε, δέχθηκε bullying στο δημοτικό, της έλεγαν ότι είναι μαύρη. Και ήρθε μία μέρα κλαίγοντας και μου λέει “Με φωνάζουν μαύρη”. Της δείχνω το μαύρο και της λέω: “Παιδί μου, αυτό εδώ τι χρώμα είναι; Είσαι εσύ τέτοιο χρώμα; Θα πας και θα πεις στο παιδάκι να πει στη μαμά του να το πάει σε έναν οφθαλμίατρο γιατί μάλλον έχει αχρωματοψία”, της είπα. Αυτή ήταν η δική μου αντιμετώπιση.\n– Μοναδική όπως πάντα η Ματθίλδη!\n*Να σημειώσω ότι η Ματθίλδη Μαγγίρα έχει βρει το τελευταίο διάστημα την ευτυχία στις Βόρειες Σποράδες. Η Αλόννησος είναι το νησί στο οποίο ο σύντροφος της Γιώργος Αθανασίου που διατηρεί τυροκομείο και κτηνοτροφική μονάδα. Οι δυο τους περνούν τρυφερές στιγμές στο πανέμορφο νησί, αφού η ίδια το επισκέπτεται συχνά, ενώ φροντίζει να διατηρεί χαμηλό προφίλ.\nΟ Γιώργος Αθανασίου ζει μια ήσυχη ζωή στη φύση, μακριά από τα φώτα της δημοσιότητας, εργαζόμενος στον πρωτογενή τομέα. Η Ματθίλδη Μαγγίρα, έχοντας πλέον γυρίσει σελίδα στην προσωπική της ζωή μετά το διαζύγιο από τον Άλεξ Φόστερ, φαίνεται πολύ ευτυχισμένη με την καινούρια της σχέση.\n*Τις ικανότητες του στη μαγειρική τις γνώριζα αλλά ότι έχει φτάσει σε τόσο υψηλό επίπεδο όχι. Ο λόγος για τον Πρόεδρο του Επιμελητηρίου Ξάνθης Στέλιο Μωραϊτη που μας εκπλήσσει κάθε φορά με τα πιάτα που ετοιμάζει. Αυτή την φορά έφτιαξε την γνωστή στους σαρακατσάνους στριφτόπιτα με τα likes να παίρνουν φωτιά στο fb. Μάλιστα συνόδευσε την φωτογραφία με την εξής λεζάντα «Στριστόπτα στο γάστρο. Φκιασμέν’ με τα χέριαμ’. Για καλή παρέα.»….κι όποιος κατάλαβε…κατάλαβε!\nΠροσοχή λοιπόν ενχώριοι…δήμαρχοι, αντιδήμαρχοι αλλά και Πρόεδροι! Και ο νοών νοείτω…\nΣσσσσ.....Ψίθυροι - Δράμα: Έπεσε πάνω σε περιπολικό και δύο σταθμευμένα οχήματα στην προσπάθεια του να αποφύγει τον έλεγχο


Αρχική ΑΘΛΗΤΙΣΜΟΣ Ο Α. Ο Σκιάθου συγχαίρει το νέο Δ.Σ. του Γ.Σ Σκιάθου και...\nΟ Α. Ο Σκιάθου συγχαίρει το νέο Δ.Σ. του Γ.Σ Σκιάθου και την πρωτοβουλία στήριξης του Παναγιώτη – Ραφαήλ\nΣυγχρόνως καλούμε όλους τους κατοίκους του νησιού να ενισχύσουν την πρωτοβουλία του Γυμναστικού Συλλόγου Σκιάθου για την οικονομική στήριξη του Παναγιώτη – Ραφαήλ μέσα από τον κουμπαρά που θα στηθεί στο Κλειστό Γυμναστήριο Σκιάθου στα πλαίσια του αγώνα Μπάσκετ των Ακαδημιών ΓΣ ΣΚΙΑΘΟΥ – ΓΣ ΒΟΛΟΥ το Σάββατο 19 Οκτωβρίου στις 13:00\nΠροηγούμενο άρθροΙδιαίτερα θετικό το κλίμα στη συνάντηση Τζούμα – İmamoğlu στην Κωνσταντινούπολη\nΕπόμενο άρθροΟι διαιτητές των αγώνων Σκιάθου και Σκοπέλου


«Καμπανάκι» για τη Βόρεια Ελλάδα: Πάνω από το 1% ο δείκτης θετικότητας σε 7 περιοχές - Ysterografo News\n«Καμπανάκι» από τη Μίνα Γκάγκα\nΗ υφυπουργός Υγείας Μίνα Γκάγκα σήμανε τον πρώτο «συναγερμό». «Τα κρούσματα στη Βόρεια Ελλάδα ανεβαίνουν. Ετσι ξεκινήσαμε και πέρυσι και θέλουμε πάση θυσία να αποφύγουμε φέτος τα πολλά κρούσματα, την πολλή ταλαιπωρία των ασθενών και φυσικά τους θανάτους και όλα αυτά που έγιναν πέρυσι».\nΗ κ. Γκάγκα εξήγησε ότι «τα πράγματα είναι σαφώς καλύτερα με τον εμβολιασμό». Δείχνοντας ένα γράφημα από την 4η ΥΠΕ στη Θεσσαλονίκη, τόνισε ότι «αν δούμε αντίστοιχα το πόσοι νοσηλεύονται και ποιοι στις ΜΕΘ, είναι 59 άτομα στις ΜΕΘ, από τα οποία τα 55 είναι ανεμβολίαστοι και 4 εμβολιασμένοι. Νομίζω ότι αυτό πρέπει να το θυμηθούμε και να το θυμόμαστε γενικά. Είναι πάρα πολύ σημαντικό να μην έχουμε κρούσματα, να μην κινδυνεύει κανείς και άρα είναι πάρα πολύ σημαντικό και να κρατάμε τα μέτρα και να εμβολιαστούμε».\nTags: ΘΕΣΣΑΛΟΝΙΚΗ,\tΜΑΚΕΔΟΝΙΑ,\tΚΟΡΩΝΟΪΟΣ,\tΔΕΙΚΤΗΣ ΘΕΤΙΚΟΤΗΤΑΣ


.: Προχωράει ο σχεδιασμός\nγραμμή με τον τεχνικό Χρήστο Σερέλη, ο οποίος θα παραμείνει στον πάγκο της ομάδας και του χρόνου. Ο Έλληνας κόουτς ετοιμάζει τις εισηγήσεις του, για τις θέσεις που χρειάζεται ενίσχυση το ρόστερ, ενώ ήδη έχουν αρχίσει η συζητήσεις για τις ανανεώσεις με το υπάρχον δυναμικό αφού στόχος είναι να στηριχθεί στο βασικό κορμό της, που τον διατηρεί χρόνια τώρα.\nΜε βάση αυτόν τον σχεδιασμό οι πρώτες επαφές δείχνουν την αμοιβαία διάθεση για συνέχιση της συνεργασίας. Το βασικό μέλημα, όσον αφορά στις μεταγραφές, είναι να διατηρηθεί το οικογενειακό κλίμα που είναι το κύριο χαρακτηριστικό της ομάδας. Σύμφωνα με τους ιθύνοντες του Λαυρίου, αναζητούνται και έχουν στοχοποιηθεί παίκτες που εκτός από την καλή τους αγωνιστική παρουσία δεν θα διαταράξουν το καλό γενικό κλίμα που επικρατεί.\nΕπιπλέον γίνονται πολύ προσεκτικές και μελετημένες κινήσεις για την ενίσχυση και σε επίπεδο χορηγών. Έχουν ήδη γίνει επαφές που βρίσκονται σε πολύ καλό επίπεδο και μέχρι το τέλος Ιουνίου αναμένονται οι πρώτες ανακοινώσεις, ενώ θα αρχίσει τις επόμενες ημέρες, η εξόρμηση εγγραφής νέων μελών.


Από τον απολογισμό του Διοικητή του νοσοκομείου Δ. Μαυρογιώργου - ΥΓΕΙΑ\nΤελευταία ενημέρωση 14 Φεβ 2018 10:11 από Η Άλλη Άποψη\n«Δύσκολη αλλά παραγωγική χαρακτήρισε την χρονιά που πέρασε, στον απολογισμό του ο διοικητής του Νοσοκομείου Ημαθίας Δημήτρης Μαυρογιώργος. Με αφορμή την επίσκεψη του υπουργού Υγείας Ανδρέα Ξανθού και παρουσία του προσωπικού του νοσοκομείου αλλά φορέων της περιοχής, ο κ. Μαυρογιώργος μίλησε για τα πεπραγμένα της διοίκησής του το 15μηνο που πέρασε. Τόνισε ότι η σήμερα «η εικόνα στο νοσοκομείο είναι καλύτερη από αυτή που παραλάβαμε. Όχι μόνο γιατί αυξήθηκε το προσωπικό ,αλλά και γιατί ο τρόπος που διαχειριστήκαμε το προσωπικό μας ήταν πραγματικά καλύτερος. Αυτό όποιος δεν έχει μάτια, δεν το βλέπει. Δεν ντρεπόμαστε ούτε γι’αυτά που κάναμε , ούτε γι΄αυτά που θέλουμε να κάνουμε».\nΣημείωσε ακόμη: «Ήταν από τα πρώτα νοσοκομεία που άλλαξαν οι εργασιακές σχέσεις …δηλαδή τα συνεργεία τα εξοστρακίσαμε από το νοσοκομείο. Δεν απολύσαμε κανέναν που ήταν στον εργολάβο. Χρησιμοποιούμε τους ίδιους ανθρώπους ...Υποστηρίζουμε τις εργασιακές σχέσεις με αξιοπρεπείς αμοιβές και όχι αυτές με αμοιβές 300-400 ευρώ. Επιμείναμε στην πλήρωση των στελεχιακών θέσεων των νοσοκομείων σε ιατρικό, παραϊατρικό προσωπικό, με μόνιμο προσωπικό. Προσλάβαμε 8 γιατρούς με μόνιμες εργασιακές σχέσεις. Θα επιμείνουμε να πάρουμε και άλλους. Μας λείπουν στο ακτινολογικό, αναισθισιολογικό τμήμα , στην ΩΡΛ κλινική, οφθαλμολογική και ουρολογική κλινική. ..Ούτε και έχουμε ιδιαίτερες δυνατότητες να προσλάβουμε επικουρικό προσωπικό γιατί οι προϋπολογισμοί του νοσοκομείου όπως σε όλη τη χώρα με βάση το δημοσιονομικό πλαίσιο δεν περισσεύουν για να ανανεώσουμε εξοπλισμό ,να προσλάβουμε προσωπικό και καλύψουμε τις υγειονομικές δαπάνες που χρειάζεται η λειτουργία των νοσοκομείων. Όμως θα βάλουμε κάποια αξιολόγηση, προτεραιότητα στα πιο επείγοντα προβλήματα του νοσοκομείου να τα ολοκληρώσουμε σε αυτή τη κατεύθυνση…Στον τομέα των προμηθειών εξασφαλίσαμε οφθαλμολογικό μικροσκόπιο με τη μέθοδο της ενοικίασης από την κατασκευάστρια εταιρεία. Θα προκηρύξω για τον εξοπλισμό με ένα ακτινολογικό φορητό μηχάνημα για τα χειρουργεία σε Νάουσα , Βέροια. .. Η δράση του νοσοκομείου είναι εφάμιλλη μεγάλων, κεντρικών νοσοκομείων…Σημαίνει ότι υπερβάλουμε εαυτόν. Μας ευγνωμονεί η Ημαθία για τη δουλειά που κάνουμε. .. Θέλουμε να βελτιώσουμε την εικόνα μας….Αν λειτουργήσει και η πρωτοβάθμια περίθαλψη πραγματικά θα ανακουφίσει το νοσοκομείο, χωρίς αυτή τα νοσοκομεία θα είναι κολοβωμένα. Στον πρώτο όροφο (χειρουργικό, ΜΕΘ, εργαστήρια) υπάρχει οργασμός παραγωγής. Είναι η εικόνα μιας κυψέλης που παράγει συνέχεια έργο. Π.χ 750.00 εξετάσεις μικροβιολογικές. Στο β’ όροφο, στη χειρουργική, ορθοπεδική που είναι πραγματικά κοσμήματα του νοσοκομείου. Όταν κάναμε με το ελάχιστο αναισθισιολογικό προσωπικό 3.000 επεμβάσεις, αυτό είναι άθλος. ..Υποστηρίζουμε το δημόσιο σύστημα υγείας, κάνουμε οικονομία στους πόρους που ξοδεύει ο λαός αλά δεν θα επιτρέψουμε να γίνονται σπατάλες. Στο τρίτο όροφο (παιδιατρική, γυναικολογική κλινική) για αρκετό καιρό ήταν υποβαθμισμένες. Με τη βοήθεια αξιέπαινων γιατρών να ανέβουν σε αξιοζήλευτα επίπεδα και επιστημονικά και παραγωγικά. Κάναμε 300 γέννες όταν παλιότερα ήταν 15-25. Στο τέταρτο όροφο είναι μία σπουδαία καρδιολογική κλινική, έχει αλλάξει επίπεδο στο νοσοκομείο μας. Θα ήθελα να δυναμώσουμε το προσωπικό στο αιμαδυναμικό εργαστήριο… Μπορούμε να αντιμετωπίσουμε όλα τα περιστατικά των όμορων νοσοκομείων (π.χ Κοζάνης, Έδεσσας) . να εξεταστεί η δυνατότητα εργαστηρίου εγκατάστασης βηματοδότη σε ασθενείς. Στο 5 όροφο το παθολογικό συγκεντρώνει το 70% των δράσεων του νοσοκομείου, υπάρχει ηρωική προσπάθεια από την μεριά τους. Θα πρέπει να ενδυναμωθεί με 2 και 3 γιατρούς και για τμήματα διάλυσης θρομβόλυσης και με την χημιοθεραπεία… Έχουμε και τη ομάδα τεχνητού νεφρού. Είναι ένα πραγματικό σπουδαίο εργαλείο. Οι γιατροί της, υποστηρίζουν τη λειτουργία της σε ένα ιδιαίτερα υψηλό επίπεδο…Στις προτάσεις του νοσοκομείου είναι να αναπτυχθεί ένα τμήμα ψυχικής υγείας…»\nΣΧΟΛΙΟ: Κανείς δεν αμφισβητεί τις προσπάθειες που έχουν γίνει από το προσωπικό συνολικά του νοσοκομείου. Ομως οι “μεγάλες αλήθειες” βρίσκονται στην ανάγκη ενίσχυσης της πρωτοβάθμιας υγείας (αυτό εκφράστηκε και από πολλές πλευρές) αλλά και της ουσιαστικής αντιμετώπισης των υπαρκτών προβλημάτων που υπάρχουν κάτι που έρχεται σε σύγκρουση με τη συνολική πολιτική υποχρηματοδότησης - ιδιωτικοίησης της πολύπαθης δημόιας Υγείας και στην περιοχή μας.\nΕτικέτες: νοσοκομείου προσωπικό όροφο νοσοκομείων σχέσεις γιατί πραγματικά κάναμε εικόνα εργασιακές νοσοκομείο έχουμε κλινική νοσοκομεία προσλάβουμε


Νέα από τον Κόσμο.....με μια ματιά (6/11/13)\nΟ Ισραηλινός πρωθυπουργός κάλεσε τις ΗΠΑ να εντείνουν την πίεση στο Ιράν\nΟ πρωθυπουργός του Ισραήλ Μπενιαμίν Νετανιάχου επέκρινε την πρόθεση των ΗΠΑ να «κάνουν ανάπαυλα» στο θέμα των νέων κυρώσεων κατά του Ιράν.\n«Μόνο εντείνοντας τις κυρώσεις μπορεί να αναγκαστεί η Τεχεράνη να παρουσιάσει αποδείξεις του ειρηνικού χαρακτήρα του πυρηνικού της προγράμματος», δήλωσε ο Νετανιάχου σε συνάντηση στην Ιερουσαλήμ με τον υπουργό Εξωτερικών Τζον Κέρι. Ο τελευταίος, με τη σειρά του, δήλωσε ότι η Ουάσιγκτον «δεν θα επιτρέψει στο Ιράν να αποκτήσει πυρηνικό όπλο».\nΑύριο Πέμπτη στη Γενεύη θα διεξαχθεί ο νέος γύρος των συνομιλιών μεταξύ του Ιράν και των «έξι» διεθνών μεσολαβητών (των 5 μονίμων μελών του ΣΑ του ΟΗΕ και της Γερμανίας).\nΣυρία: «Το μέτωπο αλ Νούσρα ανακατέλαβε πόλη στα σύνορα με Τουρκία»\nΤουρκικό δημοσίευμα αναφέρει ότι το «Μέτωπο αλ Νούσρα» που πρόσκειται στην Αλ Κάιντα, κατέλαβε την περιοχή που βρίσκεται απέναντι από την πόλη Ceylanpinar της Σανλιούρφα, στο συριακό έδαφος, όπου βρίσκεται η Ρας αλ Άιν.\nΟι συγκρούσεις που έχουν κρατήσει αρκετούς μήνες έφεραν νικητές τους αντάρτες ισλαμιστές της αλ Νούσρα που εξεδίωξαν τις δυνάμεις των Κούρδων της Συρίας και τους ανάγκασαν να εγκαταλείψουν 19 χωριά της περιοχής, όπως σημειώνεται.\nΟι δυνάμεις του κουρδικού κόμματος PYD, γράφει το τούρκικο δημοσίευμα, είναι ανάλογες με τις δυνάμεις του PKK στην Τουρκία «και τώρα το κόμμα αυτό δεν ανέφερε τίποτε για τις μάχες».\nΤον κώδωνα του κινδύνου κρούει ο ΟΗΕ για το φαινόμενο του θερμοκηπίου\nΔυσοίωνες είναι οι προβλέψεις του Παγκόσμιου Μετεωρολογικού Οργανισμού για το μέλλον του πλανήτη.\nΤα επίπεδα των αερίων που προκαλούν το φαινόμενο του θερμοκηπίου, έφτασαν σε επίπεδο ρεκόρ για το 2012 και θα συνεχίσουν να αυξάνονται τα επόμενα χρόνια.\nΟι παγκόσμιες εκπομπές θα ξεπεράσουν κατά 8 με 12 δισεκατομμύρια τόνους τους στόχους του 2020.\n«Το διοξείδιο του άνθρακα είναι πολύ σταθερό αέριο, που σημαίνει ότι δεν υπάρχει χημική αντίδραση που θα μπορούσε να το εξαφανίσει από την ατμόσφαιρα. Αυτό σημαίνει ότι θα παραμείνει για μεγάλες περιόδους, για εκατοντάδες χρόνια, μπορεί και περισσότερο. Για αυτό το λόγο τα μέτρα που θα πάρουμε τώρα ή τα μέτρα που δεν θα πάρουμε, θα έχουν συνέπειες για μακρά χρονική περίοδο» δήλωσε ο Γενικός Γραμματέας του Παγκόσμιου Μετεωρολογικού Οργανισμού, Μισέλ Ζαρό.\nΗΠΑ: Anonymous διαδήλωση στο Λ. Οίκο\nΤο κάλεσμα των Anonymous υπήρξε ανοικτό προς όλους, όσοι ήθελαν να διαμαρτυρηθούν κατά των φαινομένων διαφθοράς και κατάχρησης της εξουσίας.\nΟι περισσότεροι φορώντας την μάσκα του Γκάι Φωκς διαδήλωσαν μπροστά από τον Λευκό Οίκο φωνάζοντας συνθήματα κατά της αμερικανικής κυβέρνησης, των πολεμικών επιχειρήσεων και υπέρ της παιδείας.\n«Βρίσκομαι εδώ για να βοηθήσω τον αμερικανικό λαό ν’ αφυπνιστεί έστω και λίγο. Να γνωρίζει ότι είναι η δική μας ζωή κι ο δικός μας κόσμος. Μπορούμε να κάνουμε ότι θέλουμε να τον μετατρέψουμε σε καλύτερο μέρος, αν το επιλέξουμε κι αν συνεργαστούμε όλοι» ανέφερε ο Νταγκ Τζόνσον, ένας από τους διαδηλωτές.\nΗ διαδήλωση έφερε τον τίτλο «η πορεία των εκατομμυρίων μασκών» και πραγματοποιήθηκε ανήμερα της επετείου της Συνωμοσίας της Πυρίτιδας στις 5 Νοεμβρίου 1605, που αποκαλύφθηκε πριν την δολοφονία του Βασιλιά Ιακώβου Α’ της Αγγλίας.\nΑνάλογες συγκεντρώσεις πραγματοποιήθηκαν στο Λονδίνο, το Σίδνεϊ, το Τορόντο και την Μανίλα.\nΝησί σκουπιδιών μεγέθους ίσο με την πολιτεία του Τέξας κινείται προς τις ακτές των ΗΠΑ\nΤουλάχιστον ένα εκατομμύρια τόνοι σκουπιδιών πλέει στον Ειρηνικό ωκεανό μεταξύ των νησιών της Χαβάης και της Καλιφόρνιας. Το νησί των σκουπιδιών, η έκταση του οποίου είναι 700.000 τετραγωνικά χιλιόμετρα, σχηματίστηκε μετά το τσουνάμι της Ιαπωνίας το 2011.\nΟι αμερικανοί αποκαλούν το νησί των σκουπιδιών μεγέθους ίση με το Τέξας «δηλητηριώδες τέρας». Στο μεταξύ, όπως σημειώνουν οι επιστήμονες, στον Ειρηνικό ωκεανό έχουν πεταχτεί μερικά ακόμη εκατομμύρια τόνοι σκουπιδιών. Αν φανταστεί κανείς ότι όλα αυτά θα ενωθούν με το «δηλητηριώδες τέρας», τότε η έκτασή του θα ξεπεράσει την έκταση των ΗΠΑ, το δε βάρος του θα ξεπεράσει τα πέντε εκατομμύρια τόνους.\nΕτικέτες Διεθνή, Με μια ματιά\nΑνακαλύφθηκε ναός αφιερωμένος στη θεά Αθηνά στη Λαοδίκεια Μικράς Ασίας\nΟ επικεφαλής των αρχαιολογικών ανασκαφών Δρ Τζελάλ Σιμσέκ, δήλωσε ότι τα ευρήματα που έχουν έρθει στο φώς αντανακλούν μια ιστορία 4 χιλιάδων ετών.\nΟι ανασκαφές επικεντρώθηκαν στο ιερό που ανακαλύφθηκε, στο οποίο εντοπίστηκαν κίονες ύψους 15 μέτρων και συνολικού βάρους 12 τόνων. Στο σημείο του αρχαίου ναού βρέθηκαν αρχαία νομίσματα.\nΟ Τούρκος αρχαιολόγος δήλωσε ότι ο ναός από τα αρχαιότητα είχε χτιστεί τρεις φορές για διαφορετική λατρεία. Κατ’ αρχήν ο ναός ήταν αφιερωμένος στον ηγέτη θεό, τον Δία. Κατά τη δεύτερη περίοδο του ναού αφιερώθηκε στη θεά της υφαντουργίας, την Αθηνά. Η τρίτη περίοδος του ναού δεν έχει αποκαλυφθεί ακόμη σε ποιον θεό ήταν αφιερωμένος.\nΣύμφωνα με τον Τούρκο αρχαιολόγο, ο αρχαιοελληνικός ναός της Λαοδίκεια καταστράφηκε τον 4ο αιώνα μετά Χριστό, κατά την εποχή που η περιοχή ασπάσθηκε τον Χριστιανισμό, στα χρόνια του αυτοκράτορα Κωνσταντίνου.\nΑπό την υποδοχή του ναού διασώζεται μία στήλη στην οποία αναφέρεται η θεά Αθηνά ως θεά της υφαντικής τέχνης. Η στήλη περιέχει τη μορφή της Αθηνάς. Από τις επιγραφές που διασώθηκαν – ελληνικές επιγραφές- αναφέρονται σε εορταστικές εκδηλώσεις που γίνονταν προς τιμή της θεάς Αθηνάς, είπε ο Σιμσέκ.\nΣύμφωνα με τις πηγές, η πόλη Λαοδίκεια της Μικράς Ασίας ήταν ξακουστή στην αρχαιότητα για την υφαντική της τέχνη και για τις εξαγωγές των υφαντών της στον αρχαίο κόσμο, σημειώνει το δημοσίευμα.\n[οι αρχαιότητες εντοπίστηκαν κοντά στη σύγχρονη τουρκική πόλη Denizli]\nΕτικέτες Αρχαιολογία, Λαοδικεία, ναός Αθηνάς, Τέχνη & Πολιτισμός\nΟ Μπογιόπουλος για την Χρυσή Αυγή\nΟ Νίκος Μπογιόπουλος σε ένα καταιγιστικό 6λέπτο αποκαλύπτει το βρώμικο, ναζιστικό, στυστημικο ρόλο της Χρυσής Αυγής με αποδείξεις, και τελειώνοντας ξεφτιλίζει και μία τον Φάηλο Κρανιδιώτη.\nΕμείς το μόνο που μπορούμε να πούμε είναι ένα μεγάλο μπράβο στο Νίκο. Επιτέλους η δημοσιογραφία έτσι όπως πρέπει να είναι.!!!\nΕτικέτες Ελλάδα, Κοινωνία, Μπογιόπουλος, Χρυσή Αυγή\n«Μούφα» η έρευνα της Κάπα Research\nΔημόσιο Χρήμα και Εταιρείες Δημοσκοπήσεων\nΤο πόρισμα εδώ\nΕτικέτες Διαφθορά, Ελλάδα, Εταιρείες Δημοσκοπήσεων, Κάπα Research\nΗ επιστολή συντάχθηκε από 96χρονη γυναίκα στην Αμερική!\nΕτικέτες δανειολήπτρια, Ελλάδα, επιστολή, τράπεζα\nΓια «σκάνδαλο πρώτου μεγέθους» κάνει λόγο η βουλευτής των Ανεξάρτητων Ελλήνων Ραχήλ Μακρή αναφερόμενη στην αποκάλυψη ότι ο υφυπουργός Ανάπτυξης και Ανταγωνιστικότητας κ. Νότης Μηταράκης, αρμόδιος μεταξύ άλλων και για τις επενδύσεις χρυσού στη χώρα, υπήρξε στο πρόσφατο παρελθόν και για μεγάλο χρονικό διάστημα υψηλόβαθμο στέλεχος της αμερικανικής κοινοπραξίας Fidelity, η οποία πρόσφατα εξασφάλισε -μέσω της συμμετοχής της στον επιχειρηματικό όμιλο «Eldorado Gold»- άδειες για την εκμετάλλευση των χρυσωρυχείων στη Χαλκιδική και στον Έβρο. Η βουλευτής των Ανεξαρτήτων Ελλήνων ζητά με ερώτησή της την παραίτηση του υφυπουργού, ενώ επιχειρεί να φέρει τον ίδιο τον πρωθυπουργό προ των ευθυνών του για την υπόθεση που εγείρει πάρα πολλά ερωτήματα.Την αποκάλυψη έκανε το περιοδικό UNFOLLOW στο τρέχον τεύχος.\nΣύμφωνα με τα όσα καταγγέλει η κα Μαρκή «η κοινοπραξία Fidelity στην οποία ο Ν. Μηταράκης εργαζόταν από το 2003 και για αρκετό χρονικό διάστημα -λαμβάνοντας μάλιστα και βραβείο το 2005 για τη δραστηριότητα του στην εν λόγω κοινοπραξία – ελέγχει σήμερα μετοχές της «Eldorado Gold» και ασκεί μέρος του ελέγχου στη συγκεκριμένη εταιρεία». Η βουλευτής των Ανεξαρτήτων Ελλήνων προχωρά περαιτέρω σημειώνοντας ότι επί των ημερών του κ. Μηταράκη στο υπουργείο «εγκρίθηκαν οι περιβαλλοντικές άδειες για να προχωρήσει η επένδυση της Eldorado Gold στη Χαλκιδική και προεγκρίθηκαν για το χρυσωρυχείο στο Πέραμα του Έβρου. Ωστόσο η προϋπηρεσία του κ. Μηταράκη στην συγκεκριμένη πολυεθνική και μάλιστα από τη θέση υψηλόβαθμου στελέχους της, δημιουργεί σοβαρά ερωτηματικά για το ρόλο που πιθανά να διαδραμάτισε ο ίδιος από τη θέση του υφυπουργού προκειμένου να διευκολυνθεί η επένδυση των πρώην εργοδοτών του».\n«Σοβαρά επίσης ερωτηματικά δημιουργούνται από το γεγονός ότι ο κ. Μηταράκης στο επίσημο βιογραφικό του αν και αναφέρεται σε άλλες επαγγελματικές δραστηριότητες του, πριν την ανάληψη των υπουργικών καθηκόντων, παραλείπει να αναφέρει την προϋπηρεσία του στη Fidelity. Ωστόσο αυτή είναι αποδεδειγμένη και έχει καταγραφεί στο Bloomberg και σε άλλες πολύ γνωστές ιστοσελίδες» αναφέρει η κα Μακρή, υπογραμμίζοντας ότι οι αποκαλύψεις αυτές «αφήνουν παντελώς έκθετο τον υφυπουργό Ανάπτυξης και απαιτούν την παρέμβαση του ίδιου του πρωθυπουργού».\n«Γνώριζε ο πρωθυπουργός τη επαγγελματική σχέση του κ. Μηταράκη με τη Fidelity; Αν όχι τότε είναι σίγουρα υπόλογος ο κ. Μηταράκης και το ελάχιστο που μπορεί να κάνει είναι να αναλάβει τις προσωπικές του ευθύνες. Σε διαφορετική περίπτωση ο πρωθυπουργός οφείλει να απαιτήσει την παραίτησή του. Εκτός κι αν στην προκειμένη περίπτωση και ο κ. Αντ. Σαμαράς γνώριζε την επαγγελματική του δραστηριότητα και παρόλα αυτά του ανέθεσε τη θέση του υφυπουργού αρμόδιου για την προώθηση των επενδύσεων της «Eldorado Gold». Στην περίπτωση αυτή υπόλογος είναι ο ίδιος ο πρωθυπουργός και η κυβέρνηση του».\nΕτικέτες Ελλάδα, Κοινωνία, Μηταράκης, Eldorado Gold\nΓράφει ο Τάσος Τσιφόρος.\nΤην πολιτική βούληση της Αθήνας και των Σκοπίων για την υπέρβαση του αδιεξόδου ζητούν η Άνγκελα Μέρκελ και ο ειδικός διαπραγματευτής του ΟΗΕ για το Σκοπιανό μετά από συνάντηση που είχαν στο Βερολίνο.\nΠαρά το γεγονός ότι στην κοινή ανακοίνωση των δύο μερών σημειώνεται πώς η Γερμανία παραμένει στη θέση ότι «η ΕΕ και το ΝΑΤΟ έχουν,επανειλημμένα, ομόφωνα αποφασίσει ότι η αμοιβαία διευθέτηση της διαφοράς για το όνομα είναι προϋπόθεση για την έναρξη ενταξιακών διαπραγματεύσεων με την ΠΓΔΜ». Την ίδια στιγμή, ωστόσο, η επιλογή Μέρκελ να ανοίξει και το ζήτημα του Σκοπιανού, σε μία περίοδο που η Ελλάδα καλείται να διαχειριστεί τη μεγαλύτερη οικονομική κρίση της νεότερης ιστορίας της και εμφανώς η διεθνή της θέση είναι αποδυναμωμένη σε σχέση με το παρελθόν.\nΤόσο το υπουργείο Εξωτερικών (σ.σ. που πάντως το προηγούμενο διάστημα δεν απέφυγε τα... φάλτσα με την πρόταση για «σλαβοαλβανική Μακεδονία») όσο και το Μαξίμου, λόγω του ιδιαίτερου, ιστορικού ενδιαφέροντος του Αντ. Σαμαρά για το θέμα, παρακολουθούν με προσοχή τις εξελίξεις, διαμηνύοντας σε κάθε τόνο πώς οποιαδήποτε προσπάθεια να τύχει εκμετάλλευσης η οικονομική κατάσταση της χώρας προκειμένου να επιβληθούν λύσεις στα εθνικά θέματα θα αποκρουστεί με ένταση.\nΥπενθυμίζεται ότι στην τελευταία, δια επιστολών, επικοινωνία μεταξύ του Αντ. Σαμαρά και του Νικ.Γκρουέφσκι, ο έλληνας Πρωθυπουργός είχε απαντήσει με αυστηρό τόνο στην επιστολή του σκοπιανού ομολόγου του. Ο κ. Γκρούεφσκι υποστήριζε πως η Ελλάδα στέκεται εμπόδιο για την έναρξη των ενταξιακών διαπραγματεύσεων των Σκοπίων και ο Αντ.Σαμαράς είχε τότε απαντήσει ότι «δεν είναι η Ελλάδα που παρεμποδίζει την ενταξιακή πορεία της χώρας προς την Ε.Ε. αλλά η ίδια η Ευρωπαϊκή Ένωση έχει αντιρρήσεις για την πρόοδό της».\n«18 χρόνια χωρίς λύση είναι πολύ μακρά περίοδος για να την αποδώσει κανείς μόνο στο 'καπρίτσιο΄μιας χώρας, όπως αφήνει να εννοηθεί η Σκοπιανή κυβέρνηση...», κατέληγε τότε ο κ. Σαμαράς, ζητώντας από τα Σκόπια να επιδείξουν πραγματική διάθεση εξεύρεσης συμβιβασμού.\nΕτικέτες Ελλάδα, εξωτερική πολιτική, Κοινωνία, Μέρκελ, Νίμιτς, Σκοπιανό\nΤούρκος με απόφαση της UNESCO ο καραγκιόζης !!!\nΤην τουρκική υπηκοότητα έδωσε η UNESCO στον Καραγκιόζη, επικυρώνοντας σχετική απόφαση που είχε ληφθεί πέρυσι από μία υποεπιτροπή της, η οποία απαρτιζόταν από εκπροσώπους έξι χωρών: της Τουρκίας, της Εσθονίας, του Μεξικού, της Βόρειας Κορέας, των Ηνωμένων Αραβικών Εμιράτων και της Κένυας...\n«Ο Καραγκιόζης είναι αναπόσπαστο κομμάτι του πολιτισμού μας» ανέφερε ο εκπρόσωπος του υπουργείου Εξωτερικών, Γρηγόρης Δελαβέκουρας.\nΟ ίδιος συμπλήρωσε, πως σύμφωνα με τη σχετική ενημέρωση που είχε από το υπουργείο Πολιτισμού, κατά τις αρχές της άυλης κληρονομιάς (που ορίζει η σύμβαση της UNESCO) «στο ίδιο αγαθό μπορούν να προσχωρήσουν δύο χώρες».\nΕτικέτες Ελλάδα, καραγκιόζης UNESCO, Κοινωνία, Τούρκος\nΑνακαλύφθηκε ναός αφιερωμένος στη θεά Αθηνά στη Λα...\nΗ επιστολή δανειολήπτριας προς τράπεζα που κάνει τ...\nΣυνάντηση «μυστήριο» Μέρκελ - Νίμιτς για το Σκοπια...


Συνάντηση Μητσοτάκη με τον 13χρονο ποιητή Δεσποτίδη - Sputnik Ελλάδα\n19:02 06 ΜΑΡΤΙΟY 2021\nΣυνάντηση Μητσοτάκη με τον 13χρονο ποιητή Δεσποτίδη\n22:34 03.08.2020 (ΕΝΗΜΕΡΩΘΗΚΕ 22:45 03.08.2020) Λήψη σύντομου url\nΜε τον Δημοσθένη Δεσποτίδη που στα 13 του απέσπασε μια πολύ σημαντική διεθνή διάκριση συναντήθηκε σήμερα ο πρωθυπουργός Κυριάκος Μητσοτάκης.\nΣυνάντηση με τον 13χρονο Δημοσθένη Δεσποτίδη ο οποίος πέτυχε μια εξαιρετική διάκριση σε διεθνή διαγωνισμό ποίησης είχε σήμερα ο πρωθυπουργός Κυριάκος Μητσοτάκης στο Μέγαρο Μαξίμου.\n«Ήθελα πολύ να σε γνωρίσω. Μας έκανες περήφανους ως χώρα» ανέφερε ο πρωθυπουργός.\nΟ 13χρονος Δημοσθένης απέσπασε στον παγκόσμιο διαγωνισμό ποίησης του ιδρύματος «Never Such Innocence», με έδρα το Λονδίνο, το πρώτο βραβείο στην κατηγορία Bonus Strand 75 «A fight for freedom» (ηλικίες 11-14 ετών) με το «Ποίημα Έμπνευσης».\nΜάλιστα, κατάφερε να αφήσει πίσω του 4.000 συμμετοχές από 44 χώρες.\nΣύμφωνα με κυβερνητικές πηγές, όπως ανέφερε στον πρωθυπουργό ο 13χρονος, δεν κατάφερε να παραλάβει ο ίδιος το βραβείο λόγω της πανδημίας.\n«Διάβαζα βιβλία και έκανα περιλήψεις. Έγραφα στιχάκια βάσει γεγονότων της ζωής μου, για φίλους, οικογένεια...» ανέφερε ο 13χρονος και πρόσθεσε πως «κάποιες φορές αυτά είχαν ομοιοκαταληξία, άλλες όχι. Τα κρατούσα πάντα».\nΌσον αφορά δε στο μέλλον του, ανέφερε πως ενδιαφέρεται να ακολουθήσει τον τομέα των Διεθνών Σχέσεων στις προπτυχιακές σπουδές του και να σταδιοδρομήσει στο Διπλωματικό Σώμα καθώς γνωρίζει ήδη τέσσερις γλώσσες.\nΟ κ. Μητσοτάκης και ο 13χρονος Δημοσθένης μίλησαν για τους αγαπημένους τους ποιητές ενώ ο νεαρός περιέγραψε τη διαδικασία που ακολουθεί για να γράψει κάποιους στίχους.\n«Όταν μου έρχεται μια ιδέα, τη σημειώνω. Δεν προγραμματίζω κάτι».\n«Είναι ώριμη η ματιά σου και μπορώ να σε ενθαρρύνω προτρέποντας να συνεχίζεις να δίνεις χαρά πρώτα απ' όλα σ' εσένα, ανοίγοντας ένα παράθυρο στον δικό σου εσωτερικό κόσμο» κατέληξε ο πρωθυπουργός με τον 13χρονο να εύχεται στον Κυριάκο Μητσοτάκη να συνεχίσει με την ίδια πορεία προσθέτοντας πως και εκείνος είναι νικητής καθώς έχει διαχειριστεί εξαιρετικά δύσκολες καταστάσεις με μεγάλη επιτυχία.\nΜέγαρο Μαξίμου, συνάντηση, ποιητής, Κυριάκος Μητσοτάκης


Εμφάνιση άρθρων βάσει ετικέτας: χτίσε μυς\nΔυνάμωσε όλο σου το σώμα με αυτό το πλάνο προπόνησης. Δοκίμασέ το!\nΜε το πλάνο προπόνησης για όλο το σώμα, που σχεδίασε το team των Fitness Expert του Men’s Health, καμία μυϊκή ομάδα σου δεν θα μείνει στην απ’ έξω.\nΑρσεις Θανάτου με Μπάρα\nΒάλε μια μπάρα μπροστά στα καλάμια σου. Λύγισε τα γόνατα και κάνε κάθισμα για να την πιάσεις με πρώτη λαβή. Χωρίς να χαλάς τη γραμμή της πλάτης σου, τέντωσε τα πόδια για να τη σηκώσεις. Γύρνα στην αρχική θέση. Κάνε 3 σετ των 5 επαναλήψεων.\nΑλματα σε Κουτί\nΣτάσου όρθιος πίσω από ένα κουτί με τα χέρια ψηλά. Με μια εκρηκτική κίνηση, πήδα δίνοντας ώθηση και, τεντώνοντας με δύναμη τα πόδια, μετακίνησε με ταχύτητα τα άνω άκρα προς τα πάνω. Τώρα, κατέβα από το κουτί. Αυτό είναι 1 επανάληψη. Εκτέλεσε 3 σετ των 5.\nΑνάποδη Κίνηση Ξυλοκόπου Γονατιστός\nΔέσε μια λαβή από σχοινί σε χαμηλή τροχαλία και γονάτισε με το δεξί πόδι μπροστά και το αριστερό πίσω. Κράτα τη λαβή δίπλα από τον αριστερό γοφό σου. Τώρα, τράβα το σχοινί διαγώνια και πάνω. Κάνε 5 επαναλήψεις, άλλαξε πλευρά κι επανάλαβε. Αυτό είναι 1 σετ. Εκτέλεσε 3.\nΓονατιστή Κίνηση Ξυλοκόπου\nΔέσε μια λαβή από σχοινί σε ψηλή τροχαλία και γονάτισε με το αριστερό πόδι μπροστά και το δεξί πίσω. Κράτα τη λαβή πάνω από τον δεξιό ώμο και τράβα το σχοινί μέχρι να έρθει πίσω από τον αριστερό γοφό σου. Κάνε 5, άλλαξε πλευρά κι επανάλαβε. Συμπλήρωσε 3 σετ.\nΟταν σηκώνεις βάρη, αυξάνεις το μεταβολισμό σου, γιατί αναγκάζεις το σώμα να δουλεύει στα κόκκινα, προκειμένου να αναπλάσει τις μυϊκές ίνες.\n«Αν δεν λάβεις αρκετές θερμίδες, τότε δεν θα έχεις και σωστή αποκατάσταση» σου λέει ο Durkin. Ο ίδιος προτείνει 300-500 έξτρα θερμίδες τις ημέρες προπόνησης, δίνοντας μεγαλύτερη έμφαση στην πρωτεϊνική διατροφή. «Το ιδανικό είναι να παίρνεις 1 γραμμ. πρωτεΐνη ανά κιλό σωματικού βάρους» καταλήγει.\nΜε το foam roller μπορείς να χαλαρώσεις τους μυς μετά από μια έντονη προπόνηση. «Ουσιαστικά χαλαρώνει τους μυϊκούς κόμπους, που δημιουργούνται όταν κάνεις βάρη». Ετσι, πετυχαίνεις και σωστή αποκατάσταση των μυών, γλιτώνοντας τον πόνο που προκαλεί το πιάσιμο. Επίσης, θα μεγαλώσεις το εύρος κίνησης των μυών. «Αφιέρωνε 5 λεπτά μετά από κάθε προπόνηση, για να χαλαρώνεις τους τετρακέφαλους, τους γλουτούς και τη μέση σου».\nΟ Υπνος Θρέφει\nΑν νομίζεις ότι, όταν πέφτεις στο κρεβάτι, οι μύες σου σταματούν να λειτουργούν, κάνεις λάθος. «Το σώμα σου την ώρα του ύπνου πετυχαίνει τη μέγιστη αποκατάσταση κι ανάπλαση μυών». Οταν κοιμάσαι, μπορείς να πετύχεις αποκατάσταση μέχρι και 60%. Αυτό συμβαίνει διότι εκείνη την ώρα το σώμα σου εκκρίνει την ορμόνη, που είναι υπεύθυνη για το χτίσιμο των μυών. Επίσης, το αίσθημα κούρασης εξαφανίζεται. Ο στόχος σου πρέπει να είναι 7-8 ώρες ύπνου κάθε νύχτα.\nΟι σκληρές προπονήσεις δεν πρέπει να οδηγούν σε μυϊκό πόνο. Αν μετά από μια έντονη προπόνηση κάνεις ένα κρύο ντους, τότε θα ελαχιστοποιήσεις τους μυϊκούς πόνους κατά 50%, λένε ερευνητές από την Ιρλανδία. Ετσι, την επόμενη μέρα θα είσαι έτοιμος για μια καλή προπόνηση. Γέμισε την μπανιέρα με νερό γύρω στους 18-20 βαθμούς (δηλαδή, άνοιξε μόνο το κρύο) και προσπάθησε να μείνεις μέσα για 5-10 λεπτά, ώστε να μειώσεις τις ελεύθερες ρίζες και τις φλεγμονές.\nΟ μυϊκός ιστός αποτελείται από νερό κατά 70%, 22% από πρωτεΐνη και το υπόλοιπο από υδατάνθρακες, λίπος και ανόργανα συστατικά. Η ολική θερμιδική του αξία είναι περίπου μόνο 1500-1800 θερμίδες ανά χιλιόγραμμο μυϊκού ιστού εφόσον το μεγαλύτερο ποσοστό του μυϊκού ιστού είναι νερό που δεν έχει καμία θερμιδική αξία.\nΓια την απόκτηση ενός γραμμαρίου μυϊκού ιστού χρειάζονται περίπου 8 θερμίδες (Forbes )και ένα εύρος των 5000-7000 την εβδομάδα για ένα κιλό μυός.\n2.300- 3.500 επιπρόσθετων θερμίδων ανά εβδομάδα είναι ένα λογικό ποσό όταν ο στόχος είναι η αύξηση της μυϊκής μάζας κατά μισό κιλό την εβδομάδα, ο οποίος είναι περισσότερο εφικτός.\nΕπομένως με την επιπλέον προσθήκη 400-500 θερμίδων στην ημερήσια διατροφή σας μπορείτε να αποκτήσετε μισό κιλό μυός σε συνδυασμό με προπόνηση με αντιστάσεις.\nΕπιμέλεια: Νίκη Μπιτσώρη\nΠηγή: Διατροφή: Υγεία –Ευρωστία και Αθλητική απόδοση, Melvin H.Williams, Eπιστημονική επιμέλεια Λάμπρος Συντώσης,2003, Ιατρικές Εκδόσεις Π.Χ Πασχαλίδης.


ΑΛΚΑΛΙΚΕΣ ΜΠΑΤΑΡΙΕΣ AAA VINNIC LR03 1.5V POSITIVE POWER 4τεμ. – Wishbox.gr\nΑρχική σελίδαΜπαταρίεςΑΛΚΑΛΙΚΕΣ ΜΠΑΤΑΡΙΕΣ AAA VINNIC LR03 1.5V POSITIVE POWER 4τεμ.\nΑΛΚΑΛΙΚΕΣ ΜΠΑΤΑΡΙΕΣ AAA VINNIC LR03 1.5V 4ΤΕΜ.\nΗ τιμή αφορά πακέτο 4 μπαταριών.\nΚωδικός προϊόντος: LR03PPVINNIC Κατηγορία: Μπαταρίες Ετικέτες: ΑΛΚΑΛΙΚΕΣ, ΕΙΔΙΚΕΣ ΜΠΑΤΑΡΙΕΣ - ΑΛΚΑΛΙΚΕΣ\nBe the first to review “ΑΛΚΑΛΙΚΕΣ ΜΠΑΤΑΡΙΕΣ AAA VINNIC LR03 1.5V POSITIVE POWER 4τεμ.” Ακύρωση απάντησης\nSBAT TOSHIBA ZA 13 PR48 NE(MF) BP-6 1.4V 6τεμ.\nSBAT TOSHIBA ZA 10 PR70 NE(MF) BP-6 1.4V 6τεμ.


Β. Μεϊμαράκης: Τυχοδιώκτης και άπειρος ο πρωθυπουργός | Economy Watch\nHome Πολιτική Β. Μεϊμαράκης: Τυχοδιώκτης και άπειρος ο πρωθυπουργός\nΒ. Μεϊμαράκης: Τυχοδιώκτης και άπειρος ο πρωθυπουργός\nΔριμεία επίθεση κατά του Πρωθυπουργού εξαπέλυσε ο υποψήφιος για την προεδρία της ΝΔ Βαγγέλης Μεϊμαράκης, σημειώνοντας πάντως ότι υπάρχουν ζητήματα στα οποία απαιτείται συνεννόηση.\nΜιλώντας στον ραδιοσταθμό Real, σημείωσε:\n«Άλλο συνεννόηση, άλλο συναίνεση, άλλο στήριξη και άλλο οικουμενική. Απαιτείται όμως η συνεννόηση. Δεν μπορεί να στέλνουμε μηνύματα στο εξωτερικό ότι δεν μιλάμε καθόλου. Και σας το λέει κάποιος που στην τηλεμαχία των αρχηγών με αποκάλεσαν “υπόδικο”… Υπάρχουν ζητήματα που απαιτείται η συνεννόηση. Δεν μπορεί να τα διαχειριστεί το παιδί, τι θα κάνουμε, δηλαδή, αφού έχει απειρία. Θα τον αφήνουμε να πηγαίνει απροετοίμαστος; Έτσι πήγε στην Σύνοδο που δεν ήρθε η Τουρκία και μάζεψε τα hot spots εδώ μέσα, και τώρα δεν ξέρει τι να κάνει και κοντεύουν να μας βγάλουν από τη Σένγκεν … Αν για τα hot spots με είχε ακούσει, και είχαν μείνει στην Τουρκία, και είχε βοηθηθεί η Τουρκία, και δεν θα πέρναγαν απέναντι για να πνίγονται και δεν θα είχαμε όλο το δουλεμπόριο, και η χώρα θα μπορούσε να ελέγχει καλύτερα τα σύνορά της».\nΚατηγόρησε ακόμη τον Πρωθυπουργό ότι είναι τυχοδιώκτης και άπειρος, ρωτώντας γιατί έκανε εκλογές «αφού με το πρώτο νομοσχέδιο που έρχεται πληγώνεται πάλι και έχει και τους 53 μέσα».\nΟ κ. Μεϊμαράκης αναφερόμενος στις διαδικασίες εκλογής αρχηγού στη Νέα Δημοκρατία είπε: «Εγώ πιστεύω ότι η διαδικασία που ακολουθούμε έχει πάρα πολλές αδυναμίες. Τις έχω εξηγήσει. Όλο το πολιτικό σκηνικό στηρίζεται πάνω σε ένα τεχνικό σύστημα που μπορεί να κάνει και λάθος».\nΑπορρίπτοντας τις επικρίσεις που δέχθηκε ο ίδιος ως μεταβατικός πρόεδρος του κόμματος όταν αναβλήθηκαν οι εκλογές λόγω τεχνικού προβλήματος, αφησε αιχμές κατά συνυποψηφίων του και τόνισε: «Άλλο η πολιτική ευθύνη επειδή προΐστασαι ενός μηχανισμού που έπεσαν τα κομπιούτερ. Εδώ πέφτει στο taxis που είναι κρατικό και έχουν γίνει εκατομμύρια επενδύσεων. Πρέπει να σας πω πως όποτε τις κάνουμε τις εκλογές μπορεί να ξαναπέσει. Τι θα κάνουμε; Είναι πολιτικό ζήτημα αυτό;».\nΓια τις σχέσεις του με τον Αντώνη Σαμαρά, άφησε εκ νέου αιχμές:\n«Όταν διάβασα ότι παρόλα τα προβλήματα που πρέπει να αντιμετωπίσουμε, ζητείται η παραίτησή μου, είπα, γιατί ζητάει την παραίτησή μου δεν του έκανα καμία επίθεση. Γιατί ζητάει την παραίτησή μου αφού και ο ίδιος γνωρίζει την εταιρεία κ.λπ. Ούτε είπα εγώ αν υπάρχει διαφάνεια, όλοι την ήξεραν. Άρα γιατί ζητείται η παραίτησή μου; Και τι ακριβώς είπα: επειδή τα προβλήματα είναι πάρα πολύ σοβαρά, οφείλει να πει ότι με στηρίζει για να πάω (σ.σ. στη σύσκεψη των αρχηγών) να αντιμετωπίσουμε τα προβλήματα. Εγώ πώς θα πάω στην σύνοδο αρχηγών; Πώς θα πάω στο ΕΛΚ; Πώς θα μιλήσω για το προσφυγικό; Πώς θα μιλήσω για όλα αυτά όταν αυτός που με πρότεινε, και τη γνώμη του οποίου υπολογίζω και σέβομαι, λέει να παραιτηθώ;».\nΣτην επισήμανση ότι ο κ. Σαμαράς δεν υποστηρίζει τα περί παραίτησης ο κ. Μεϊμαράκης τόνισε: «Δημοσίως δεν ελέχθη αυτό. Και όχι μόνο δεν ελέχθη, προχθές στενός του συνεργάτης, απ’ ό,τι πληροφορούμαι, πήγε στη Βουλή και επιβεβαίωσε άλλα».


Hygeia by Aloe Vera - LR Health & Beauty: Μικρά μυστικά για να απολαύσετε με ασφάλεια το αλκοόλ\nΠόσο μπορούμε όμως να πιούμε δίχως να επιβαρύνουμε την υγεία μας, αλλά ούτε και την σιλουέτα μας; Και τι μπορούμε να κάνουμε για να μην μας «πειράξει» το αλκοόλ;\nΟ κλινικός διαιτολόγος-διατροφολόγος Δημήτρης Μπερτζελέτος έχει τις απαντήσεις.\nΚαι αυτό, διότι όσο πιο «μαζεμένες» καταναλώνονται – λ.χ. σε ένα βράδυ ή μέσα 1 ή 2 ημέρες - τόσο πιθανότερη είναι η εκδήλωση αρνητικών επιδράσεων από την υπερκατανάλωση αλκοόλ. Οι επιδράσεις αυτές δεν περιορίζονται στη μέθη και τα παρεπόμενά της, αλλά φθάνουν έως την επιβάρυνση της ηπατικής και καρδιαγγειακής λειτουργίας.


Άγρια δολοφονία στην Πάτρα-Τον πυροβόλησε έπειτα από πάλη\nΠρώτη καταχώρηση: Δευτέρα, 3 Φεβρουαρίου 2020, 10:29\nΟι παλιές διαφορές που είχαν οδήγησαν τελικά σε τραγωδία. Σύμφωνα με νεότερες πληροφορίες, το θύμα (Κωνσταντίνος Δημόπουλος 40 ετών) πήγε τη νύχτα στο συνεργείο που διατηρεί ο δράστης στο Νέο Σούλι, αφού έκοψε έναν φράχτη και έχοντας μαζί του μια καραμπίνα και ένα κλαδευτήρι.\nΟ ιδιοκτήτης του συνεργείου έτρεξε αμέσως στο κατάστημά του μόλις ήχησε ο συναγερμός, έχοντας μαζί του όπλο. Όταν βρήκε το θύμα, που φαίνεται πως αντιμετώπιζε ψυχολογικά προβλήματα, άρχισαν να διαπληκτίζονται και να κυνηγιούνται ανάμεσα στα αυτοκίνητα του συνεργείου. Τότε, κάτω από αδιευκρίνιστες συνθήκες και πάνω στην πάλη των δύο ανδρών, το θύμα πυροβολήθηκε. Αιμόφυρτος απομακρύνθηκε λίγο από το σημείο και τελικά ξεψύχησε λίγα μέτρα μακρύτερα.\nΝα σημειωθεί ότι ο δράστης κατά το παρελθόν είχε ενημερώσει την Αστυνομία ότι το θύμα τον ενοχλούσε.\nΕξάλλου, όπως δήλωσε στο tempo24 ο συνήγορος του δράστη, Άγγελος Στεργιόπουλος, υπήρχαν προβλήματα με το θύμα από το παρελθόν. Μάλιστα ο δράστης είχε καταθέσει ασφαλιστικά μέτρα εναντίον του 40χρονου, ώστε να μην πλησιάζει την επιχείρησή του, ενώ είχε υποβάλει και μηνύσεις.\nΣύμφωνα με πληροφορίες, ο άνδρας είχε μεταβεί στο κατάστημα που διατηρούσε ο «αντίδικός» του και πυροβόλησε για εκφοβισμό! Οι δύο άνδρες διαπληκτίστηκαν, ο πρώτος απομακρύνθηκε για λίγο, αλλά επέστρεψε. Άρχισε πάλι ο τσακωμός και έπεσε κι άλλος πυροβολισμός. Με βάση πληροφορίες από την Αστυνομία, ο άνδρας που κρατούσε το όπλο έπεσε νεκρός.\nΟ συλληφθείς καταστηματάρχης μέχρι τώρα δηλώνει πάντως πως δεν τον χτύπησε. Πρόκειται για ένα πολύ περίεργο συμβάν, οι λεπτομέρειες του οποίου θα γίνουν γνωστές σε λίγες ώρες...! Το θύμα διέμενε στην περιοχή, πολύ κοντά στο συνεργείο αυτοκινήτων, σε ένα μικρό παλιό σπίτι, που θύμιζε παράγκα.\nΤελευταία ενημέρωση: Δευτέρα, 3 Φεβρουαρίου 2020, 10:45


Πρέβελη: Η εξωτική παραλία της Κρήτης | Kriti Online\nΠρέβελη: Η εξωτική παραλία της Κρήτης\nΕίναι σίγουρα η πιο διάσημη παραλία της Νότιας Κρήτης, καθώς δέχεται χιλιάδες επισκέπτες κάθε καλοκαίρι.\nΠαλαιότερα, ήταν αγαπημένος προορισμός των χίπις.\nΣτις όχθες του Μέγα Ποταμού υπάρχει μια μεγάλη αποικία φοινικόδεντρων του Θεόφραστου, η οποία δίνει στην περιοχή μια αίσθηση Αφρικανικού τοπίου.\nΤο ποτάμι, το σχηματίζει μια μεγάλη λίμνη μήκους 1,5 χλμ πριν χυθεί στη θάλασσα, έχει νερό όλο το χρόνο.\nΜπορείτε να περπατήσετε κατά μήκος του ποταμού, κάτω από τη σκιά των φοινίκων και των άλλων δέντρων, και να αρχίσετε να ανηφορίζετε το υπέροχο φαράγγι.\nΣτις μεγάλες κολύμπες που σχηματίζονται κάθε τόσο μπορείτε να κάνετε ένα δροσερό μπάνιο. Το φοινικόδασος κάηκε ολοσχερώς στις 22/8/2010, λόγω μεγάλης πυρκαγιάς και ολιγωρίας του κράτους, αλλά ευτυχώς επανήλθε σε μεγάλο βαθμό μέσα σε λίγο καιρό.\nΈχετε δύο βασικές επιλογές πρόσβασης στην περιοχή από ξηράς, από δυτικά ή από ανατολικά.\nΗ πρώτη είναι να οδηγήσετε από τον Πλακιά προς τη Μονή Πρέβελης, ακολουθώντας τις ταμπέλες. 1,5χλμ μετά το Κάτω Μοναστήρι της Πρέβελης, θα σταματήσετε σε ένα μεγάλο χώρο στάθμευσης, όπου αρχίζει ένα μονοπάτι που κατεβαίνει στην παραλία.\nΤο πάρκινγκ βρίσκεται πάνω από πανύψηλους κάθετους βράχους, δυτικά της παραλίας, από όπου μπορείτε να βγάλετε μερικές φανταστικές φωτογραφίες. Για να κατεβείτε στην παραλία περπατάτε το μονοπάτι που διαρκεί περίπου 15-20΄.\nΩστόσο, η επιστροφή μπορεί να σας φανεί κουραστική καθώς η ανηφόρα είναι σχετικά απότομη.\nΓια να αποφύγετε τη δύσκολη ανάβαση μπορείτε εναλλακτικά να οδηγήσετε τον χωματόδρομο που οδηγεί στο κοντινό Δρυμισκιανό Αμμούδι και να περπατήσετε το σύντομο μονοπάτι που οδηγεί στην Πρέβελη σε μόλις 5΄. Ωστόσο, έτσι δεν θα έχετε την ευκαιρία να δείτε την εκπληκτική θέα από τους ψηλούς βράχους της δυτικής πλευράς.\nΕπίσης, για τους πιο χαλαρούς, υπάρχουν καϊκάκια από την Αγία Γαλήνη και το Πλακιά που εκτελούν δρομολόγια για Πρέβελη.\nΑυτό το τοπίο, που έχει χαρακτηρισθεί από τα ωραιότερα της Ευρώπης, φαίνεται να ζήλεψε και ο homo erectus και «άραξε εδώ για να κάνει τα μπάνια του», πριν 130.000 χρόνια! Ο αρχαιολόγος καθηγητής Ιστορίας της Τέχνης στο Κολλέγιο Providence του Ροντ Άιλαντ, Θωμάς Στράσσερ, που διενήργησε ανασκαφές στα νοτιοδυτικά. παράλια της Κρήτης (2008-2009), στην ετήσια συνάντηση των επιστημόνων του Αμερικανικού Ινστιτούτου (7.1.2010) ανέφερε αρχαιολογικά ευρήματα εργαλείων εκείνης της μακρινής εποχής στο φαράγγι της Πρέβελης.\nTAGS: κρητη παραλια πρεβελη ΡΕΘΥΜΝΟ\n16χρονος μαθητής άφησε την τελευταία του πνοή στην παραλία του Πλατανιά\nΤο λένε πειρατικό φιόρδ και βρίσκεται στο Ρέθυμνο(ΒΙΝΤΕΟ)\n”Mαγεία” στο Ανατολικότερο άκρο της Κρήτης-Παραλία Χιόνα & τα νησάκια Γράντες\nΤο πλοίο της Greenpeace, Rainbow Warrior, στην Κρήτη


4 νεοσύστατα ελληνικά swimwear brands που αξίζουν την προσοχή σου\nΕυμορφία Σαββαΐδη | Τετ 17-07-2019\nKαι διεκδικούν μια θέση στην ηλιόλουστη γκαρνταρόμπα του καλοκαιριού\nΗ αναζήτηση του νέου μπικίνι ή ολόσωμου, στο δικό μου μυαλό, συνθέτει μια καθιερωμένη ιεροτελεστία, η οποία αιχμαλωτίζει κάθε χρόνο τις ίδιες εικόνες και συναισθήματα - πάντα "εκεί" θέλω να επιστρέφω: στις παραλίες που τρέφουν την προσμονή μου το χειμώνα, στις ξέγνοιαστες στιγμές με γήινο φόντο.\nΔιάβασε επίσης: 13 μαγιό από ελληνικά brands για το Καλοκαίρι 2019\nΑυτή τη φορά, φέρνω την αναζήτησή μου στο προσκήνιο, για να σε συστήσω με τέσσερα νεοσύστατα swimwear brands που ανακάλυψα και φέρουν ελληνική υπογραφή. Οι σχεδιαστές τους δημιουργούν με πολύ μεράκι και έμφαση στις σημαντικές λεπτομέρειες: κολακευτικές γραμμές - ποιοτικά υλικά. Ποιοι είναι;\nΗ Holyday ιδρύθηκε το 2019 από τις Yasmine Hottary και Ευγενία Ραδοπούλου.\nΠεριγράψτε μου την αισθητική του label σε 3 λέξεις.\nΔιαχρονική, λιτή, πολυτέλεια.\nΓιατί αποφασίσατε να σχεδιάσετε μαγιό;\nΗ Holyday είναι μια ιστορία φιλίας που ξεκίνησε πολλά χρόνια πριν, τότε που ως έφηβες τα καλοκαίρια έμοιαζαν ατέλειωτα και τα νησιά της Ελλάδας ήταν ένα playground που μας χάριζε μοναδικές αναμνήσεις αλλά και έμπνευση για την μετέπειτα δημιουργία του brand - η απόφαση πάρθηκε μια καλοκαιρινή ημέρα στη θάλασσα. Αυτό που θέλαμε ήταν να δημιουργήσουμε καλαίσθητα μαγιό που θα κολακεύουν το γυναικείο σώμα και θα φοριούνται όλη μέρα χαρίζοντας μια αίσθηση ανέμελης κομψότητας. Αυτό ακριβώς, δηλαδή, που αναζητούσαμε κι εμείς οι ίδιες.\nΜία συμβουλή για να νιώθουν οι γυναίκες περισσότερη αυτοπεποίθηση φορώντας μαγιό;\nΠιστεύουμε ότι το μεγαλύτερο "μυστικό" είναι να επιλέξεις το σωστό μαγιό με την κατάλληλη εφαρμογή, το ιδανικό μέγεθος αλλά και σχέδιο ανάλογα με τον σωματότυπό σου. Πολλές φορές συναντάμε γυναίκες που "κολλούν" στο νούμερο χωρίς να σκέφτονται ότι αυτό δεν έχει σημασία αφού τα πατρόν αλλάζουν, τα υφάσματα έχουν διαφορετική ελαστικότητα κ.λπ. Ένας από τους λόγους που αγαπάμε τα ribbed υφάσματα είναι γιατί "αγκαλιάζουν" το γυναικείο σώμα χωρίς να το καταπιέζουν. Το ιδανικό μαγιό υπάρχει για όλους και φυσικά δεν πρέπει να ξεχνάμε ότι η αυτοπεποίθηση πηγάζει από μέσα μας.\nΠοιο είναι το όνομα της φετινής συλλογής και η έμπνευση πίσω από αυτή;\nΗ φετινή συλλογή είναι βασισμένη σε ένα νέο ύφασμα που προσθέσαμε φέτος στη γκάμα μας και το οποίο, μάλιστα, είχε φοβερή απήχηση. Πρόκειται για ένα ιδιαίτερα απαλό, ραβδωτό ύφασμα, ιδιαίτερης επεξεργασίας το οποίο κολακεύει πολύ το σώμα και προσφέρει άνεση. Είναι σαν να φοράς ένα ρούχο πολύ καλής ποιότητας. Έτσι δεν μπορούσαμε παρά να αφιερώσουμε τη φετινή συλλογή σε αυτό δίνοντας της το όνομα "The Rib Collection".\nΑνακάλυψε περισσότερα στο www.holydayswim.com και στο Instagram: @holydayswim\nH Bagnerò ιδρύθηκε το 2019 από τους Παναγιώτη και Μυρσίνη Χατζηγιαννέλλη.\nΛιτή, κομψή και chic.\nΑσχολούμαστε με την παραγωγή μαγιό αρκετά χρόνια και θέλαμε να δοκιμάσουμε και κάτι δικό μας. Το πήραμε απόφαση κι έγινε!\nΠιστεύουμε ότι πρέπει πάντα να διαλέγουν το σχέδιο που κολακεύει το σωματότυπό τους και τις κάνει να νιώθουν όμορφα μέσα σε αυτό αγνοώντας τι επιτάσσει η μόδα. Για παράδειγμα αν τα ψηλόμεσα slips είναι must αλλά δεν μας ταιριάζουν, ας τα αφήσουμε εκτός της γκαρνταρόμπας μας.\nΗ φετινή συλλογή μας είναι εμπνευσμένη από σπάνια λουλούδια ανά τον κόσμο. Έντονοι χρωματισμοί αλλά και γήινες αποχρώσεις από σπάνια άνθη σε κάθε γωνιά του πλανήτη αποτυπώθηκαν στα σχέδια μας και έδωσαν αυτό το αποτέλεσμα.\nΑνακάλυψε περισσότερα στο www.bagnero.com και στο Instagram: @bagnero_official\nΗ Boogaloo ιδρύθηκε το 2018 από τη Μελίνα Γκιόλβα.\n*Έχει σημασία να αναφερθεί πως το 10% των κερδών από κάθε μαγιό δωρίζεται στη μη κερδοσκοπική εταιρεία NGO Humanity Unified που βοηθά γυναίκες που έχουν επιζήσει από τη γενοκτονία της Ρουάντα.\nΠερίγραψέ μου την αισθητική του label σε 3 λέξεις.\nΤαξιδιάρικο, παιχνιδιάρικο, out of your comfort zone.\nΓιατί αποφάσισες να σχεδιάσεις μαγιό;\nΤο μαγιό είναι ένα μικρό κομμάτι υφάσματος που, όμως, έχει να πει τόσα πολλά για την προσωπικότητα της γυναίκας που το φορά. Ωστόσο, τις περισσότερες φορές οι γυναίκες θα επιλέξουν ένα μονόχρωμο μαγιό γιατί αυτά υπάρχουν κυρίως στην αγορά. Στην προσπάθεια μου να βρω μαγιό που θα εκφράζουν τη δημιουργικότητα, την εξωστρέφεια και την αγάπη μου για τα ταξίδια, τα έντονα χρώματα και τη φωτογραφία ξεκίνησα να "χτίζω" την ιδέα των Boogaloo.\nΈχω ακούσει κάποιες γυναίκες να μου λένε πως "τα Boogaloo, ίσως, είναι loud για το σώμα μου" και πάντα διαφωνώ γιατί το μαγιό που φοράς θέλεις να εκφράζει την προσωπικότητα και όχι το σώμα σου. Πάντα θα υπάρχει αυτή η συγκλονιστικά όμορφη, καλλίγραμμη γυναίκα που θα εμφανίστει δίπλα σου - ε και; Εσύ έχεις μια ασυμβίβαστη προσωπικότητα και μόλις βρήκες και το κατάλληλο μαγιό για να την αναδείξεις.\nΗ συλλογή είναι εμπνευσμένη από τις φωτογραφίες που απαθανάτισα κατά τη διάρκεια του 12μηνου ταξιδιού μου στη Λατινική Αμερική - παραιτήθηκα από τη δουλειά μου στη Σιγκαπούρη για να εξερευνήσω τον κόσμο και δεν το εχω μετανιώσει ούτε λεπτό.\nΑνακάλυψε περισσότερα στο www.boogalooswimwear.com και στο Instagram: @boogaloo.swimwear\nH Yvonni Ntosta swimwear ιδρύθηκε το 2017 από την Υβόννη Ντόστα.\nΡετρό, chic, σέξι.\nΕίμαι το "κορίτσι της παραλίας" και συνήθιζα να σχεδιάζω μαγιό για εμένα, μέχρι που κάποια στιγμή αποφάσισα να μοιραστώ αυτό που έκανα και αγαπούσα τόσο με τον υπόλοιπο κόσμο.\nΗ κάθε γυναίκα έχει την ομορφιά της και αυτό πρέπει να βγάζει προς τα έξω - αυτοπεποίθηση!\nΗ φετινή συλλογή είναι εμπνευσμένη από τα χρώματα του βυθού, την άμμο και όλες αυτές τις "μαγικές" εικόνες του καλοκαιριού. Το στυλ θα το χαρακτήριζα chic και ταυτόχρονα σέξι με έντονα χρώματα και μοτίβα, αλλά και υπέροχες μονοχρωμίες.\nΑνακάλυψε περισσότερα στο www.yvonnintostaswimwear.com και στο Instagram: @yvonnintostaswimwear\nΕΥΜΟΡΦΙΑ ΣΑΒΒΑιΔΗ ΜΑΓΙΟ ΕΛΛΗΝΙΚΑ BRANDS ΜΕ ΜΑΓΙΟ HOLYDAY BOOGALOO BAGNERO YVONNI NTOSTA\nΚομψότητα και σύγχρονη αισθητική στο Champs-Elysées Το νέο κατάστημα του οίκου Dior στο Παρίσι


Μπακογιάννης: Έχω ακούσει για «666» κι «έργο του διαβόλου» | SDNA\nΓια τα αρνητικά σχόλια τα οποία και έχει ακούσει σχετικά με τον φωτισμό της Βασιλίσσης Σοφίας λόγω των εορτών μίλησε ο δήμαρχος Αθηναίων Κώστας Μπακογιάννης.\n«Αν κάνετε μια βόλτα στην Αχαρνών, τη Λιοσίων, τη Μιχαλακοπούλου, τα Κάτω Πατήσια, υπάρχουν πολλά μέρη, όπου για πρώτη φορά οι άνθρωποι δεν αισθάνονται ξένοι μέσα στην πόλη που ζουν» τόνισε και αναφερόμενος ειδικά στη Βασιλίσσης Σοφίας ο κ. Μπακογιάννης είπε: «Στους κεντρικούς δρόμους είχαμε πρωτοβουλίες σε συνεργασία με τον δήμο.\nΤο ίδρυμα Ωνάση μας έκανε μια πρόταση τολμηρή. Δεν έχει ακόμα ολοκληρωθεί. Ελπίζω πραγματικά, όταν τη δείτε να δουλεύει, όπως έχει σχεδιαστεί, να αλλάξουν τα αρνητικά σχόλια. Αυτό που θέλουμε, είναι να συνδυάσουμε το παραδοσιακό με το σύγχρονο. Θέλουμε όλες οι φωνές της πόλης να ακούγονται».


ΖΕΙΔΩΡΟΝ: Τα «όρνια», οι ντόπιοι «εφιάλτες» και οι Τραπεζίτες «κοτζαμπάσηδες» στο ... «colpo-groso» του ενός τρις ευρώ!!! Ημαρτον, όχι άλλο σώσιμο!!!\nΤα «όρνια», οι ντόπιοι «εφιάλτες» και οι Τραπεζίτες «κοτζαμπάσηδες» στο ... «colpo-groso» του ενός τρις ευρώ!!! Ημαρτον, όχι άλλο σώσιμο!!!\n«Τα ελληνικά στατιστικά στοιχεία του 2009 είναι αξιόπιστα», δήλωσε προσφάτως η εκπρόσωπος του Ευρωπαίου επιτρόπου κ. Έμερ Τρέινορ, του επιτρόπου αρμόδιου για θέματα φορολογίας, κ. Αλγκρίντας Σεμέτα, αρνούμενη να σχολιάσει την παραπομπή στη δικαιοσύνη του πρώην επικεφαλής της ΕΛΣΤΑΤ κ. Α. Γεωργίου και δύο εκ των συνεργατών του, για τεχνητή διόγκωση του δημοσίου ελλείμματος του έτους 2009.\nΌταν ερωτήθη σχετικά με την παραπομπή κατά τη συνεχιζόμενη ενημέρωση των δημοσιογράφων, η εκπρόσωπος κ. Έμερ Τρέινορ είπε, πως δεν σχολιάζει τις ενέργειες και αποφάσεις της δικαιοσύνης, ωστόσο πρόσθεσε πως «τα στατιστικά στοιχεία που έχουν κοινοποιηθεί από την ελληνική στατιστική αρχή το 2009 είναι αξιόπιστα και “συνάδουν” με τους κοινοτικούς κανόνες, τους οποίους ακολουθούν όλα τα κράτη-μέλη της Ε.Ε.».\nΕδώ εις τα καθ’ημάς, κατηγορία σε βαθμό κακουργήματος, ζητούν οι οικονομικοί εισαγγελείς να απαγγελθεί σε βάρος του πρώην προέδρου της ΕΛΣΤΑΤ και στελεχών της Αρχής μετά το πέρας της προκαταρκτικής έρευνας, την οποίαν διενήργησαν για καταγγελλόμενη τεχνητή διόγκωση του ελλείμματος του έτους 2009.\nΣημειώνεται δε, ότι η εισαγγελία άσκησε δίωξη, σε βαθμό κακουργήματος, κατά του πρώην επικεφαλής της Ελληνικής Στατιστικής Αρχής Α. Γεωργίου για τεχνητή διόγκωση του ελλείμματος του 2009.\nΕγκλημα το οποίο ισοδυναμεί με εθνική προδοσία, χαρακτηρίζει η κ. Ζωή Γεωργαντά, την τεχνητή διόγκωση του ελλείμματος της χώρας το έτος 2009, σχολιάζοντας την άσκηση ποινικής δίωξης, την οποίαν ζήτησαν οι οικονομικοί εισαγγελείς, σε βάρος του προέδρου της ΕΛΣΤΑΤ κ. Ανδρέα Γεωργίου και δυο ακόμα μελών της ΕΛΣΤΑΤ, για την υπόθεση του διογκωμένου ελλείμματος του 2009, η οποία ήρθε στο φως μετά τις δικές τις καταγγελίες.\nΣτην ραδιοφωνική εκπομπή του κ. Σεραφείμ Κοτρώτσου στον real fm, η κ. Ζωή Γεωργαντά, πρώην μέλος του ΔΣ της ΕΛΣΤΑΤ είπε ότι, υπογράφοντας ψευδείς βεβαιώσεις για ένα “φουσκωμένο” έλλειμμα της χώρας ζημίωσαν τουλάχιστον με 28 δις. ευρώ το κράτος.\n«Με βάση αυτά στοιχεία τα οποία βεβαίωσε και δημοσίευσε ο κ. Α. Γεωργίου και τα οποία έστειλε στη Eurostat έγιναν όλα τα μνημόνια», ανέφερε η κ. Ζωή Γεωργαντά, ενώ εκτίμησε ότι ο κ. Α. Γεωργίου είχε πολιτική εντολή για να κάνει κάτι τέτοιο.\nΑναφερόμενη στον επικεφαλής της Eurostat κ. Βάλτερ Ράντερμαχερ είπε: «Έχουμε αποδείξεις ότι μας προέτρεπε να μην εκτελούμε το καθήκον μας και να υπογράψουμε αυτές τις ψευδείς βεβαιώσεις περί του ελλείμματος της χώρας. Χαίρομαι γιατί υπερίσχυσε η εντιμότητα για να μην διαπράξουμε αυτά τα εγκλήματα και να μην είμαστε κι εμείς κατηγορούμενοι».\nΟι εντολές του προϊσταμένου υπουργού προς τα μέλη της ΕΛΣΤΑΤ ήταν παραπάνω από σαφής, δηλώνει η κ. Ζωή Γεωργαντά, “δεν θα μιλάτε και θα εκτελείτε ότι λέει ο κ. Γεωργίου και ο κ. Ραντερμάχερ”.\n«Η μόνη παραδεκτή επιστημονική μέθοδος με την οποίαν θα μπορούσαν να μας βάλουν στα "μνημόνια" ήταν να παρουσιαστεί ένα διογκωμένο έλλειμμα.\nΈβαλαν τον δικό τους άνθρωπο και μας εξουδετέρωσαν με την πρώτη αμφισβήτηση. Μέχρι την ημέρα κατά την οποίαν μας απέλυσε ο κ. Βενιζέλος».\n«Όσα είπα στη εξεταστική επιτροπή της Βουλής, η βουλή τα “αγνόησε” και εξακολουθεί να τα “αγνοεί”. Η δικαιοσύνη σήμερα απέδειξε ότι μελέτησε ενδελεχώς τα πράγματα και δεν επηρεάζεται», κατέληξε η Ζωή Γεωργαντά.\n«Το έλλειμμα της χώρας για το 2009 σκοπίμως παρουσιάστηκε στο 15,4% από τη Eurostat, καθώς έπρεπε να φανεί μεγαλύτερο από αυτό της Ιρλανδίας, το οποίο ήταν 14%, ώστε να παρθούν δυσβάσταχτα μέτρα κατά της Ελλάδας» δήλωνε το 2011 η καθηγήτρια πανεπιστημίου κ. Ζωή Γεωργαντά.\nΗ σκοπιμότητα στα χέρια των “προθύμων σωτήρων” της χώρας είχε μόνον μία όψη, την εξυπηρέτηση του σχεδιασμού της υποτέλειας και της εξαθλίωσης του Ελληνικού λαού, την εξυπηρέτηση ξένων πρός την Ελλάδα συμφερόντων.\nΜε αυτόν τον τρόπο τα “όρνια” θα αγοράζουν “φτηνά” και διαρκώς. Σύμμαχοί τους και υπάλληλοι, ντόπιοι “εφιάλτες” και Τραπεζίτες “κοτζαμπάσηδες”.\nΤο υψηλότερο ποσοστό χρέους στην Ευρωζώνη κατέγραψε η Ελλάδα στο γ’ τρίμηνο του 2012, σύμφωνα με τα στοιχεία της Eurostat, αγγίζοντας το 152,6% του ΑΕΠ.\nΆραγε ποιος αφελής πλέον τούς πιστεύει, αν είναι 152,6% ή 300% του ΑΕΠ το χρέος της χώρας ;;;\nΌταν παραπέμπονται κάποιοι στην Ελλάδα, με την κατηγορία της τεχνητής διόγκωσης του ελλείμματος της χώρας, για το έτος 2009, και η οποία (διόγκωση) αποτέλεσε το βασικό πολιτικό άλλοθι των “εφιαλτών” της χώρας υπό τον ΓΑΠ, για να την καθυποτάξουν στούς ξένους “αφεντάδες”, και ο αρμόδιος επίτροπος της Ε.Ε. εξακολουθεί να επιμένει ότι τα στοιχεία του 2009 είναι αξιόπιστα, αυτό και μόνον δίνει το μέτρο της ποιότητος και της αξιοπιστίας της ίδιας της Ε.Ε.\nΜας δίνει την ευκαιρία σε όλους εμάς τους ιθαγενείς και αδαείς Έλληνες να δούμε τι πράγματι κρύβεται εντέχνως κάτω από το “πέπλο” του εξωραϊσμού και της προπαγάνδας, περί του τι εστί η συγκεκριμένη Ε.Ε.\nΤην ίδια ώρα οι Τραπεζίτες έστησαν χορό εκτιμήσεων για το “πλίατσικο” στις υπό κατοχή τους χώρες, διαγκωνιζόμενοι στις εκθέσεις-εκτιμήσεις, τα αποτελέσματα των οποίων, όλα μα όλα, περιστρέφονται περί του “πλούτου” των Ελλήνων, είτε της Κυπριακής Δημοκρατίας σε υδρογονάνθρακες εάν υπερβαίνει τα 600 δισεκατομμύρια ευρώ, είτε της Ελλάδος εάν υπερβαίνουν τα 500 δισεκατομμύρια, σύμφωνα με εκτιμήσεις της Royal Bank of Scotland,.\nΣτην έκθεση της Βασιλικής Τράπεζας της Σκωτίας αναφέρεται επίσης ότι, η Ευρωπαϊκή Ένωση θα έχει μεγάλα οφέλη από τους κυπριακούς υδρογονάνθρακες, μέχρι το 2019, οι οποίοι έχουν την δυνατότητα να καλύπτουν το 10% της ζήτησης της Ευρωπαϊκής Ένωσης.\nΗ Κύπρος, σύμφωνα με την έκθεση, θα γίνει σημαντική χώρα αυξάνοντας την γεωπολιτική της “αξία” λόγω των «διαδρομών» του φυσικού αερίου οι οποίοι θα “περνούν” από την περιοχή.\nΘα είναι δε “κομβική” η γεωπολιτική της αξία (της Κύπρου) σε συνάρτηση με αυτήν της Ελλάδος, και η οποία θα αυξηθεί εκθετικά με τον ορισμό των Ελληνικών ΑΟΖ σε συνέχεια και εν επαφή με τις ΑΟΖ των Κυπρίων, για την ενεργειακή ασφάλεια της Ευρωπαϊκής Ένωσης.\nΔιότι θα διαφοροποιήσει τις πηγές προμήθειας του αγαθού (υδρογονάνθρακες, φυσικό αέριο), βοηθώντας την ΕΕ να απεξαρτηθεί από τον «ενεργειακό εναγκαλισμό» της Ρωσίας.\nΟι “σοσιαλίζοντες” αποικιοκράτες, όποια απόχρωση μανδύα και εάν φορούν (μπλέ, πράσινο, κόκκινο, ρόζ, κτλ) έχουν, εκτός των άλλων, το ίδιο γνώρισμα, αναγνωρίζουν το δικαίωμα της αυτοδιάθεσης, μόνον δια τον δικό τους λαό, στους υπόλοιπους λαούς αναγνωρίζουν την υποχρέωση να τούς υπηρετούν.\nΔιαβάζω στις ημερήσιες εφημερίδες “Στις 16 ή στις 19 Φεβρουαρίου 2013, θα πραγματοποιηθεί τελικά η επίσημη επίσκεψη του Φρανσουά Ολάντ στην Αθήνα.\nΟ Γάλλος Πρόεδρος είχε υποσχεθεί στον Αντώνη Σαμαρά ότι θα επισκεφτεί τη χώρα μας, προκειμένου να στείλει ένα “ηχηρό” μήνυμα (σ.σ. σε ποιους άραγε ;;;) στήριξης της Ελλάδας, στον δύσκολο αγώνα της “κοινωνίας” (αυτή η ρημάδα η κοινωνία μέχρι σλόγκαν έγινε) και της κυβέρνησης να ξεπεραστεί η κρίση, και είναι πλέον “έτοιμος” να υλοποιήσει τη συγκεκριμένη δέσμευσή του.\nΗΜΑΡΤΟΝ, ΟΧΙ ΑΛΛΟ "ΣΩΣΙΜΟ" !!!\nΗ μάχη στ�


Αρνητικές θερμίδες: Γνωρίστε 7 τροφές που τις περιέχουν\nHome » Δίαιτα » Αρνητικές θερμίδες: Γνωρίστε 7 τροφές που τις περιέχουν\nΟι τροφές με αρνητικές θερμίδες, όπως οι αγκινάρες, δεν μας βοηθούν απλώς να φροντίσουμε τη σιλουέτα μας αλλά αποτελούν επίσης εξαιρετικούς συμμάχους για τη διατήρηση της χοληστερίνης σε υγιή επίπεδα.\nΚαρκινογόνα τρόφιμα: μάθετε ποιοι μύθοι υπάρχουν\nΌταν θέλετε να χάσετε βάρος, πρέπει να ασκείστε και να ακολουθείτε υγιεινή διατροφή. Δώστε λοιπόν ιδιαίτερη προσοχή στις παρακάτω ιδέες για συνταγές, επειδή περιέχουν τροφές με αρνητικές θερμίδες.\nΤι σημαίνει αυτό; Πρόκειται για τροφές για την πέψη των οποίων καταναλώνεται περισσότερη ενέργεια από ό,τι οι θερμίδες που περιέχουν.\nΜε αυτές τις τροφές με αρνητικές θερμίδες το σώμα σας θα χρησιμοποιεί περισσότερη ενέργεια από εκείνη που περιέχουν. Για να τις χωνέψει, θα καταφύγει σε θερμίδες που είναι ήδη αποθηκευμένες σε αυτό.\n1. Τροφές με αρνητικές θερμίδες: σπαράγγια\nΟι έρευνες έχουν αποδείξει ότι τα σπαράγγια διαθέτουν διουρητικές, αντιβηχικές και αντιοξειδωτικές ιδιότητες. Επιπλέον όμως τα σπαράγγια ανήκουν στις τροφές με αρνητικές θερμίδες. Είτε φρέσκα είτε σε κονσέρβα, είτε ψητά είτε βραστά, μπορούν να σας ωφελήσουν πολύ.\nΌμως μην τα τηγανίζετε και μην τα μαγειρεύετε με βούτυρο, σάλτσες κ.λπ., επειδή σε αυτήν την περίπτωση δεν αποτελούν πλέον τροφή με αρνητικές θερμίδες αλλά ένα γεύμα με πολλά λιπαρά.\nΛάβετέ το υπόψη σας αυτό και απολαμβάνετε τα πολύ υγιεινά σπαράγγια βραστά.\nΜην παραλείψετε να διαβάσετε το άρθρο:\n30 τροφές πλούσιες σε σίδηρο για την καταπολέμηση της κόπωσης και της ημικρανίας.\nΗ μελιτζάνα είναι ακόμα ένα νόστιμο λαχανικό με αρνητικές θερμίδες όταν είναι ψητή ή σε μορφή πουρέ.\nΤαιριάζει τέλεια με το κρέας και το ψάρι εξασφαλίζοντας λαχταριστά, θρεπτικά γεύματα με λίγες θερμίδες.\nΈχει γεύση που ανοίγει την όρεξη και είναι πολύ πιο υγιεινή από τα αλλαντικά.\nΤα τοματίνια, τα οποία χρησιμοποιούνται συχνά στις σαλάτες, διαθέτουν πολύ ενδιαφέρουσες ιδιότητες που τα καθιστούν πολύ πιο ωφέλιμα από τις συνηθισμένες τομάτες. Περιέχουν πολύ λιγότερα σάκχαρα από τις γνωστές παραδοσιακές τομάτες.\nΕπίσης τα τοματίνια περιέχουν πολύ περισσότερες βιταμίνες και αποτελούν ακόμα ένα παράδειγμα τροφής με αρνητικές θερμίδες.\nΧάρη σε όλες τους τις ωφέλειες τα τοματίνια θα γίνουν το κορυφαίο συστατικό στις σαλάτες σας.\nΤα παντζάρια επίσης ανήκουν στις τροφές με αρνητικές θερμίδες. Είναι τέλεια στις σαλάτες και συνδυάζονται ιδανικά με φρούτα και άλλα λαχανικά σε χυμούς.\nΜπορούν να καταναλωθούν ωμά ή μαγειρεμένα.\nΜια άλλη επιλογή είναι να χρησιμοποιήσετε το λαχανικό αυτό σαν κύριο συστατικό σε πουρέ συνοδευόμενο από άλλα λαχανικά όπως πράσα ή καρότα.\nΘα έχετε ένα υγιεινό πιάτο με λίγες θερμίδες πολύ ωφέλιμο για τον οργανισμό σας.\nΤο μπρόκολο είναι ένα από τα πιο γευστικά και ξεχωριστά λαχανικά που μπορούμε να βρούμε.\nΕίναι καλύτερα να το τρώτε βρασμένο, καθώς έτσι διατηρούνται όλες οι θρεπτικές ουσίες του, χωρίς να προσθέτετε λιπαρά που θα μπορούσαν να εξουδετερώσουν τις ωφέλιμες ιδιότητές του.\nΤο ψήσιμο είναι ακόμα μια καλή επιλογή. Όσον αφορά στους συνδυασμούς του, μόλις το μαγειρέψετε μπορείτε να το συνοδεύσετε με αποξηραμένα φρούτα, ξηρούς καρπούς ή σουσάμι με μπαχαρικά.\nΔεν θα πιστεύετε πόσο νόστιμο είναι.\nΜεταξύ των τροφών με αρνητικές θερμίδες τα καρότα είναι από τα πιο νόστιμα και έχουν πολλές χρήσεις στην κουζίνα.\nΜία επιλογή είναι να τα τρίψετε μέσα σε ένα χυμό με πορτοκάλι και γκρέιπφρουτ για να φτιάξετε ένα αποτοξινωτικό ρόφημα.\nΤο λαχανικό αυτό επίσης διεγείρει την παραγωγή βήτα-καροτίνης από τον οργανισμό, της βιταμίνης που επιταχύνει την παραγωγή μελανίνης.\nΤα καρότα ανήκουν στις καλύτερες και πλέον συνιστώμενες τροφές που εξασφαλίζουν στο δέρμα σας την προστασία που χρειάζεται.\nΘέλετε να μάθετε περισσότερα; Διαβάστε το άρθρο: Τα φρούτα με τις χαμηλότερες θερμίδες.\nΗ αγκινάρα είναι ακόμα μία τροφή με αρνητικές θερμίδες και είναι νοστιμότατη ωμή με φρέσκια σως βινεγκρέτ ή βραστή με μια καλή δόση ελαιόλαδο.\nΟι καρδιές αγκινάρας αποτελούν ακόμα μία καλή επιλογή που μπορείτε να βρείτε σε κονσέρβα.\nΠρόκειται για μία από τις πιο ισορροπημένες τροφές με αρνητικές θερμίδες, η οποία μειώνει την ποσότητα των τριγλυκεριδίων που συσσωρεύονται στο αίμα.\nΤο γεγονός αυτό καθιστά την αγκινάρα ένα τέλειο όπλο για την καταπολέμηση της χοληστερίνης, καθώς η αγκινάρα συμβάλλει στη μείωση της κακής χοληστερίνης (LDL) και αυξάνει την επονομαζόμενη καλή χοληστερίνη (HDL).\nΣπιτικό σαπούνι με καρότο για όμορφο δέρμα\nΣπιτικό σαπούνι με καρότο για όμορφο δέρμα. Το σαπούνι αποτελεί ένα απολύτως απαραίτητο προϊόν καθαρισμού. Βοηθάει στην απομάκρυνση της βρωμιάς και των Διαβάστε περισσότερα »\nKumar Sahrawat, A., Kumar, P., Sahrawat, A., & Hemida Salem, A. (2014). ASPARAGUS racemosus-WONDER PLANT. International Journal of Advanced Research. https://www.mendeley.com/catalogue/asparagus-racemosuswonder-plant/\nΧάστε βάρος χωρίς δίαιτα. Αν και οι διατροφικές συνήθειες παίζουν πάντα σημαντικό ρόλο στη διατροφή, δεν είναι απαραίτητο να ακολουθήσετε κάποια συγκεκριμένη δίαιτα με λήψη λίγων θερμίδων για να έχετε καλά αποτελέσματα. Για την ακρίβεια, οι δημοφιλείς «θαυματουργές» δίαιτες δεν…\nΠώς ν’ αποκτήσετε μυϊκή μάζα: δέκα τροφές\nΣε αυτό το άρθρο θα μπορέσετε να βρείτε τις καλύτερες τροφές για ν’ αποκτήσετε μυϊκή μάζα και να τονώσετε το σώμα σας όταν αρχίσετε να προπονείστε. Οι πληροφορίες αυτές είναι ιδιαίτερα χρήσιμες για άτομα που γυμνάζονται αρκετό καιρό, αλλά δεν…\nΟργανικές και γενετικά τροποποιημένες τροφές\nΕίναι αλήθεια πως ίσως υπάρχουν καρκινογόνα τρόφιμα (τρόφιμα με καρκινογόνα συμπλέγματα). Ωστόσο, θα πρέπει να προσέχετε πώς ερμηνεύετε τις πληροφορίες που λαμβάνετε. Ο καρκίνος είναι η δεύτερη κυριότερη αιτία θανάτου στις ανεπτυγμένες χώρες. Εμφανίζεται όλο και συχνότερα όσο μεγαλώνουμε, και…\nΠώς να θέσετε υπό έλεγχο τον διαβήτη τύπου 2 φυσικά\nΓνωρίζατε ότι μπορείτε να θέσετε υπό έλεγχο τον διαβήτη τύπου 2 φυσικά; Στην κοινωνία μας, ο διαβήτης είναι μια από τις πιο συνηθισμένες παθήσεις. Υπάρχουν δύο μορφές διαβήτη, ο διαβήτης τύπου 1 και τύπου 2. Ο διαβήτης τύπου 1 πρέπει…\nΛεπτύνετε την κοιλιά χωρίς κόπο: 7 συμβουλές για κάθε μέρα\nΘέλετε να λεπτύνετε την κοιλιά άκοπα; Οι παρακάτω συμβουλές θα βοηθήσουν όσους επιθυμούν μια πιο λεπτή και πιο υγιή σιλουέτα. Οι συμβουλές αυτές εστιάζουν σε μια καλύτερη διατροφή και σε καλύτερες καθημερινές συνήθειες, έτσι ώστε ο κορμός σας να δείχνει…\n3 πεντανόστιμες συνταγές αγκινάρας για απώλεια βάρους!\nΣυνταγές αγκινάρας! Οι αγκινάρες είναι πολύ θρεπτικές και έχουν ορισμένες ιδιότητες που βοηθάνε στην πιο εύκολη απώλεια βάρους. Το καλύτερο είναι ότι μπορούν να χρησιμοποιηθούν με πολλούς τρόπους! Αν σκοπεύετε να χάσετε βάρος, αυτές οι συνταγές αγκινάρας είναι για εσάς!…\nΣκούρα σημάδια στις μασχάλες μετά τον τοκετό: τι να κάνετε\nΕίναι κοινό για το δέρμα σας να σκουραίνει κατά τη διάρκεια της εγκυμοσύνης. Αυτό συμβαίνει σε μεγάλη πλειοψηφία των εγκύων γυναικών. Αυτό μπορεί να πάρει διάφορες μορφές: από χαριτωμένες, ενδεχομένως ακόμη και γοητευτικές μικρές φακίδες στα μάγουλα μέχρι αντιαισθητικά σκούρα…\nΔιατάσεις για να διορθώσετε τη στάση του σώματος\nΣήμερα θα σας δείξουμε ορισμένες διατάσεις για να διορθώσετε τη στάση του σώματός σας. Ο πόνος στην πλάτη ή τους μυς είναι κάτι συχνό στους ενήλικες. Η καθημερινή σας ρουτίνα και το άγχος μπορούν να φορτώσουν τους μυς και να…\nΑρωματικά έλαια για να μπορέσετε να κοιμηθείτε καλύτερα\nΜε τη χρήση στρατηγικών, όπως είναι τα αρωματικά έλαια, μπορείτε να βοηθήσετε τη νυχτερινή σας ρουτίνα. Ένας καλός νυχτερινός ύπνος είναι μια φυσιολογική ανάγκη. Ο ύπνος σας βοηθά να σκέφτεστε πιο καθαρά, να επανεξετάζετε διάφορα ζητήματα και να συγκεντρώνεστε καλύτερα.…\nΕίναι σημαντικό να γνωρίζετε πώς να προστατεύσετε τα μαλλιά από τον ήλιο. Όλες λατρεύουμε τα λαμπερά και υγιή μαλλιά, γι’ αυτό και έχουμε έναν καλό λόγο να τα φροντίζουμε καθημερινά. Τα προληπτικά μέτρα κατά της έκθεσης στον ήλιο είναι υγιεινά, αρκεί…


Εύκολα δεν το λες ότι πέρασα. Ήταν η πρώτη χρονιά που γινόντουσαν συνέχεια ανατροπές, συνέχεια έφευγε κόσμος. Έφυγε η Ζήνα Κουτσελίνη στη δεύτερη εκπομπή κι έμεινα εγώ με μια συμφωνία που δεν μπορούσε να τηρηθεί γιατί δεν την ήθελαν πια.\nΚάποια στιγμή, στη μέση της σεζόν, μου είπαν αν θέλω να φύγω. Και τους είπα βεβαίως, δεν έχω καμία αντίρρηση αν δεν σας προσφέρω στο πρόγραμμα. Εάν πάρω το συμβόλαιό μου γιατί όχι; Δεν μου το έδιναν το συμβόλαιο, οπότε έμεινα. Έκανα κουράγιο.\n← Σοβαρό Λάθος: Να γιατί Δεν Χάνετε Λίπος από την Κοιλιά Όσο και αν Προσπαθείτε! Διορθώστε το Σήμερα\nΘοδωρής Μαραντίνης: «Έπρεπε να δημοσιοποιήσουμε και αυτό αναγκαστικά…» →


Ilektronika paixnidia by Eleni Karkani - Issuu\nΤο αγαπημένο μου ηλεκτρονικό παιχνίδι Οι μαθητές της Στ’ τάξης του 29ου Δημοτικού Σχολείου Αχαρνών παρουσιάζουν τα αγαπημένα τους ηλεκτρονικά παιχνίδια. Σχολικό έτος: 2012-2013\nMiss blue eyes The Mummy!!! Ο συναρπαστικός και περιπετειώδης Jack μαζί με την ανταγωνιστική Souse, προσπαθούν να σώσουν την πολυπληθή Αίγυπτο, το 1922, από την θυμωμένη μούμια του Φαραώ, που προσπαθεί να πάρει εκδίκηση. Με μοναδικά εφόδια το λιγοστό πόσιμο νερό και τα ‘’εκρηκτικά‘’ όπλα , πρέπει να αντιμετωπίσουν τις ζωντανές μούμιες, τις πονηρές και θανατηφόρες παγίδες του Φαραώ, τα ανατριχιαστικά πλάσματα και τέλος να βρεθούν πρόσωπο με πρόσωπο, με τον ίδιο τον Φαραώ. Με την εξυπνάδα τους και την πονηρία τους πρέπει να αντιμετωπίσουν όλα τα πονηρά και σαρκαστικά εμπόδια που τους περιμένουν. Σε κάθε εμπόδιο οι ήρωες έχουν κι ένα διαφορετικό συναίσθημα. Σε κάθε ήττα πάντα κάνουν μια λυπημένη γκριμάτσα σαν μίμοι. Όταν νικάνε χοροπηδούν σαν χαζοχαρούμενα και ουρλιάζουν σαν σοπράνο. Το παιχνίδι τελειώνει όταν οι ήρωες καταφέρουν και νικήσουν τον πανίσχυρο Φαραώ.\nZoe Το νερό και η φωτιά Ένα από τα πιο αγαπημένα μου ηλεκτρονικά παιχνίδια είναι το νερό και φωτιά. Το παιχνίδι αυτό είναι δωρεάν και συμμετέχουν ένα αγόρι με την μορφή φωτιάς και ένα κορίτσι με την μορφή νερού. Ο σκοπός τους είναι να κερδίσει ο καθένας τους δικούς του κρυστάλλους. Στο παιχνίδι υπάρχουν τρία επίπεδα, όπου το καθένα έχει περίπου από 33 πίστες. Όσο πηγαίνεις σε μεγαλύτερη πίστα, τόσο το παιχνίδι δυσκολεύει. Η φωτιά και το νερό δεν έχουν κανένα εφόδιο, όμως υπάρχουν πολλά εμπόδια, έτσι αυτά για να τα προσπεράσουν πρέπει να πηδήξουν από πάνω τους. Κάθε φορά που κερδίζει η φωτιά ή το νερό χαμογελάει το ανθρωπάκι που έχει μία από τις μορφές αυτές, όμως πολλές φορές γίνεται το αντίθετο . Το παιχνίδι τελειώνει νε το να περάσεις όλα τα επίπεδα. Τότε σου ανακοινώνει ποιος κέρδισε τους περισσότερους κρυστάλλους και έτσι αυτός βγαίνει και ο νικητής. Κάθε φορά που το ξαναπαίζω κι’ απ την αρχή, νιώθω ότι το παίζω πρώτη φορά, γιατί μου αρέσει πάρα πολύ.\nJANE’S HOTEL!!!! ΠΥΡΑΥΛΟΣ!!!... Στον υπολογιστή μου έχω πολλά και διασκεδαστικά παιχνίδια. Όμως, για’ μένα, ένα ξεχωρίζει. Λέγεται: Το ξενοδοχείο της Jane. Η Jane με τους συναδέλφους της πρέπει να κάνει τα αδύνατα δυνατά, ώστε να εξυπηρετήσει καλύτερα όλους τους πελάτες που έχει. Πρέπει δηλαδή να τους πηγαίνει\nκουραστικά όλα αυτά για την Jane, αφού μετά από κάθε πίστα , αγοράζεις και άλλα πράγματα. Παράλληλα, η Jane και οι συνεργάτες της έχουν ανταγωνισμό με ένα άλλο ξενοδοχείο που προσπαθεί κι αυτό πολλούς πελάτες όπως η Jane. Το άλλο ξενοδοχείο κάνει πολλές επιθέσεις εναντίον της Jane. Στο τέλος της κάθε πίστας βγαίνουν όλοι οι υπάλληλοι,\nτελειώσει η κάθε πίστα, πρέπει όλοι οι πελάτες να φύγουν χαρούμενοι κι ευχαριστημένοι.\nΤο αγαπημένο μου ηλεκτρονικό παιχνίδι Καστράτο 102 Το ηλεκτρονικό παιχνίδι που μου αρέσει πάρα πολύ είναι το dragensang. Μέσα σ’ αυτό υπάρχουν μάγοι, τοξότες και πολεμιστές. Έχουν αποστολή να σκοτώσουν τα ζωντανά πλάσματα που απειλούν τον πλανήτη. Στη διάθεση τους έχουν μαγικά ραβδιά, τόξα, σπαθιά και ασπίδες. Οι παίκτες του παιχνιδιού\nεισέβαλαν στον κόσμο τους. Μερικές φορές κάποιοι παίκτες πηγαίνουν και σε αρένα για να προπονηθούν με αποτέλεσμα να γίνουν καλύτεροι στο παιχνίδι. Μπορείς να φτιάξεις ομάδα μαζί με τους φίλους σου και να πηγαίνετε σε διάφορες αποστολές .Είναι δωρεάν και επίσης έχει ένα μέρος που μπορείς να ξεκουράσεις τον παίκτη σου και να αγοράζεις μαγικές, μαγικά ραβδιά κ.τ.λ Το παιχνίδι τερματίζεται όταν όλα τα φαντάσματα, τα τέρατα και οι άτλαντες σκοτωθούν.\nThe guitar hero man Στον ελεύθερό μου χρόνο παίζω ηλεκτρονικά παιχνίδια. Το αγαπημένο μου είναι το ‘’Call of Duty2, Modern Warfare’’. Οι ήρωες του παιχνιδιού είναι οι Αμερικάνοι και πολεμούν τους Γερμανούς στη Γαλλία, στο Μαρόκο, στη Λιβύη και στη Γερμανία το 1940 έως το 1946. Η αποστολή τους είναι να σκοτώσουν όλους τους Γερμανούς και να περάσεις όλες τις πίστες, αλλά όταν χάνεις είναι λίγο λυπηρό αλλά σε ξαναβγάζει από εκεί που είχες κάνει αποθήκευση την τελευταία φορά. Με τα όπλα που έχουν στην κατοχή τους πρέπει όρθιοι, καθιστοί ή μπρούμυτα να σημαδεύσουν με τα όπλα και να πυροβολήσουν εκεί που έχουν στοχεύσει. Το παιχνίδι τερματίζεται όταν περάσεις όλες τις πίστες. Είναι ένα καλό και βίαιο παιχνίδι για αγόρια.\nΤο αγαπημένο μου παιχνίδι είναι το left 4 dead. Ο στόχος του παιχνιδιού είναι να σκοτώσεις τα ζόμπι και να περάσεις τις πίστες. Οι ήρωες του παιχνιδιού είναι ο Μπιλ, Ζωή, Φράνσις, Λούις. Το παιχνίδι είναι ομαδικό και υπάρχουν πέντε διαφορετικών ειδών ζόμπι. Υπάρχουν όπλα, σφυριά, χειροβομβίδες, μολότοφ, μαχαίρια, επίσης έχουν και αστυνομικά αυτοκίνητα και τα όπλα που όταν τα ακουμπάς έχουν συναγερμό που ειδοποιούν τα ζόμπι ότι έρχονται εισβολείς. Η τελευταία πίστα είναι πολύ ωραία άλλα και πολύ δύσκολη. Σε κάποια στιγμή φωνάζεις στο μικρόφωνο «παραδοθείτε ζόμπι» και αμέσως έρχονται πάρα πολλά ζόμπι.\nNick 274 Αυτόν τον καιρό έχω αγοράσει ένα παιχνίδι για τον υπολογιστή που μου αρέσει πάρα πολύ και το λένε “Most Wanted”. Το Most Wanted είναι ένα παιχνίδι πολύ διασκεδαστικό, που όλο το θέμα είναι για αυτοκίνητα! Ο σκοπός του παιχνιδιού είναι να περάσεις τις πίστες ανταγωνιζόμενος με δύσκολους αντίπαλους ή σκοτώνοντας τους αστυνομικούς που σε κυνηγάνε με τα περιπολικά τους ή τα τζιπάκια τους. Όμως είναι επίσης δύσκολο γιατί υπάρχει και κίνηση που πηγαίνει υπερβολικά αργά. Το μόνο που σε βοηθάει είναι κυρίως η καλή οδήγηση αλλά και το έξτρα nitro προσφέρει, που σε κάνει να πηγαίνεις πιο γρήγορα. Όταν σε κυνηγάνε οι αστυνομικοί υπάρχουνε και βενζινάδικα, έργα και κάτι άλλα που μπορείς να τα διαλύσεις και να σκοτώσεις τα περιπολικά . Επίσης για να ξεφύγεις από τους αστυνομικούς, μπορείς να κρυφτείς σε κάτι μυστικά μέρη ή να περάσεις την κίνηση από σύντομα δρομάκια ή από κάτι άλματα στον δρόμο! Αυτό το παιχνίδι τερματίζεται μόνο αν τελειώσεις όλα τα επίπεδα και νικήσεις όλους τους αντιπάλους. Για εμένα, είναι ένα από τα καλύτερα παιχνίδια στον υπολογιστή!!!\nFairy Tα ηλεκτρονικά παιχνίδια είναι η αγαπημένη μου ασχολία στον ελεύθερο μου χρόνο . Για αυτό και στον υπολογιστή μου έχω πολλά διαφορετικά παιχνίδια . Το αγαπημένο μου παιχνίδι είναι το ANGRY BIRDS. Τα διάφορα και ανταγωνιστικά πουλάκια προσπαθούν να σώσουν τα αλλά πουλάκια από τα γουρουνάκια . Τα εφόδια τους είναι μόνο μια σφεντόνα και ανταγωνιστικές τους δυνάμεις, όπως η εξυπνάδα τους και η ικανότητα τους να πετάτε. Με τις δύσκολες πίστες που συναντούν πρέπει να σώσουν τους φίλους τους . Κάθε φορά που χάνει μια πίστα τα γουρουνάκια είναι πολύ χαρούμενα και έτσι δείχνουν την υπερηφάνεια τους . Το παιχνίδι τελειώνει όταν περάσεις όλες τις πίστες.\nCall of duty Black ops ΙΣΟΒΙΤΗΣ.191 Τα ηλεκτρονικά παιχνίδια είναι η αγαπημένη μου ασχολία. Τον ελεύθερο μου χρόνο, παίζω το Call of duty Black ops Το Call of duty Black ops έχει σχέση με πόλεμο, ζόμπι και αποστολές (είναι βίαιο, έχει δυνατή γλώσσα και είναι 18+). Το αγαπημένο μου σκέλος είναι οι αποστολές. Οι χαρακτήρες ειναι,o Woods,o Mason,o Bowman,o Brooks και ο Reznov. Αυτοί είναι παράνομοι βίαιοι που προσπαθούν να σκοτώσουν τους τελικούς αρχηγούς των Γερμανών, τον Κάστρο και τον Ντραγκοβιτς. Οι χαρακτήρες κυκλοφορούν με όπλα, μαχαίρια, χειροβομβίδες και ναρκωτικά. Η πρώτη τους αποστολή ήταν σε ένα μπαρ στις 6 Νοεμβρίου του 1986. Τότε άρχισε η περιπέτεια και η παρανομία. Όταν προσπαθούν να κάνουν κάτι φτάνουν αμέσως στα ακρα,ριχνουν πυραύλους σε στρατιωτικές βάσεις για να τους κλέψουν όλο τον βαρύ οπλισμό. Ο Mason την Μ60 όπως και ο Woods. O Brooks την RPG όπως και ο Bowman. Με αυτά τα όπλα μπαίνουν μέσα και τους σκοτώνουν όλους. Μετά παίρνουν Μ74 για να σκοτώσουν τους στρατιωτικούς. Οι χαρακτήρες έχουν ανέκφραστα πρόσωπα /συναισθήματα και ψυχρό βλέμμα και μπορείς να καταλάβεις ότι δεν δείχνουν έλεος. Το παιχνίδι τερματίζεται μόλις οι χαρακτήρες σκοτώσουν τον Κάστρο και τον Ντραγκοβιτς, παίρνουν προαγωγή και τους προσφέρουν να πάνε στις ειδικές δυνάμεις αλλά ο Mason σκοτώνει τον διοικητή και αρχίζουν πάλι οι παρανομίες. Το παιχνίδι αυτό είναι το αγαπημένο μου γιατί έχει πολλή δράση , παρανομία και σε αφήνει σε αγωνία για το τι θα γίνει στην επόμενη αποστολή.